qundao/data-zh-poetry huggingface dataset:
累日前伏蒙袖书临访并小文编及明堂图披玩寻绎弥增景服偶书二百四十言以伸谢臆伏惟采览
作者：叶清臣
朝代：宋

进士不读书，明经不根义。
诟病君子儒，于今作文弊。
礼部右词赋，诸生窃科第。
从道不违人，追趋斯近利。
李生何为者，力学务逊志。
羞耻事章句，深湛刺经艺。
常惟天子贵，无大明堂位。
邈焉三代风，尠矣百世继。
去圣日逾远，攻端非其致。
公玉既妄图，戴德亦缪记。
汉唐盛容典，规画不足示。
其间区区者，何暇盛德事。
确论无甚高，阔讲寖而坠。
披文会今古，援笔攷同异。
面势本周官，纤悉探吕氏。
挽拾林甫长，仰擿康成盩。
昭发老生蒙，冥符作者意。
圣期接千统，缛礼恢万祀。
无文既已秩，同节此云备。
宁当总章法，未擥云台议。
废兴有时合，聪明自民视。
成厦繄众材，至理岂一士。
南阙朝奏书，中朝夕鸣佩。
行矣无自遗，日中今可熭。
累日前伏蒙袖书临访并小文编及明堂图披玩寻绎弥增景服偶书二百四十言以伸谢臆伏惟采览
作者：叶清臣
朝代：宋

进士不读书，明经不根义。诟病君子儒，于今作文弊。礼部右词赋，诸生窃科第。从道不违人，追趋斯近利。李生何为者，力学务逊志。羞耻事章句，深湛刺经艺。常惟天子贵，无大明堂位。邈焉三代风，鲜矣百世继。去圣日逾远，攻端非其致。公玉既妄图，戴德亦缪记。汉唐盛容典，规画不足示。其间区区者，何暇盛德事。确论无甚高，阔讲寖而坠。披文会今古，援笔考同异。面势本周官，纤悉探吕氏。俛拾林甫长，仰擿康成盩。昭发老生矇，冥符作者意。圣期接千统，缛礼恢万祀。无文既已秩，同节此云备。宁当总章法，未揽云台议。废兴有时合，聪明自民视。成厦繄众材，至理岂一士。南阙朝奏书，中朝夕鸣佩。行矣无自遗，日中今可熭。
贺圣朝·留别
作者：叶清臣
朝代：宋
体裁：词

满斟绿醑留君住。莫匆匆归去。三分春色二分愁，更一分风雨。花开花谢、都来几许。且高歌休诉。不知来岁牡丹时，再相逢何处。
贺圣朝·留别
作者：叶清臣
朝代：宋
体裁：词

满斟绿醑留君住。莫匆匆归去。三分春色，二分愁闷，一分风雨。花开花谢，都来几日，且高歌休诉。知他来岁，牡丹时候，相逢何处。
送余姚知县陈最寺丞
作者：叶清臣
朝代：宋

旧见恩初渥，新游刃久虚。
官曹鹊树下，民版象耕余。
山迥人逢麂，江清客厌鱼。
送君多怅望，云外是亲居。
送梵才大师归天台
作者：叶清臣
朝代：宋
体裁：五言律诗

江水望不极，杨花江面飞。春风自无定，远客又言归。景胜诗逾老，心冥语亦稀。从来林下意，为谢北山薇。
送馀姚知县陈最寺丞
作者：叶清臣
朝代：宋
体裁：五言律诗

旧见恩初渥，新游刃久虚。官曹鹊树下，民版象耕馀。山迥人逢麂，江清客厌鱼。送君多怅望，云外是亲居。
陵阳山
作者：叶清臣
朝代：宋
体裁：古风

青岚抱幽林，丹云蔼奇石。岩泉夜逾响，芳杜秋仍碧。别鹄悲乔松，游龙返真宅。依稀城郭是，缅邈仙风隔。
题溪口广慈寺
作者：叶清臣
朝代：宋

云中江树冷萧萧，溪上僧归倚画桡。谁为秋风乘兴去，松窗先听富阳潮。
题石桥
作者：叶清臣
朝代：宋
体裁：古风

觉雄示入灭，尊者俱授记。现彼声闻身，护此浊恶地。他方自感通，此地真灵秘。一路指桥西，谁明导师意。
大涤洞
作者：叶漙
朝代：宋
体裁：七言绝句

青山曲折锁瑶扉，俗客频劳揽芝衣。更看临流轻指顾，翠蛟化作玉龙飞。
过黄杨奥孝子董公墓
作者：叶澄
朝代：宋
体裁：五言绝句

我陟黄杨奥，我怀董孝君。怀君君不见，冢草裹晴云。
赠叠山先生
作者：叶爱梅
朝代：宋

后土茫茫两屩行，纲常事重此身轻。大江有士一人半，千载见君双眼明。俯仰元无愧今古，英雄何必尽公卿。早知莫卖成都卜，省得人知大隐名。
赠迭山先生
作者：叶爱梅
朝代：宋

后土茫茫两屩行，纲常事重此身轻。
大江有士一人半，千载见君双眼明。
俯仰元无愧今古，英雄何必尽公卿。
早知莫卖成都卜，省得人知大隠名。
挽赵秋晓
作者：叶特
朝代：宋
体裁：七言律诗

枕窍荣名未一炊，谷陵事异剩堪悲。应嗟公子犹麟趾，无奈宗周已黍离。更恨并州同逆旅，何堪蒿里致哀词。诗书种有诸郎在，公死犹如未死时。
句
作者：叶甲
朝代：宋

滁阳富山水，秀拔独琅琊。
句
作者：叶省干
朝代：宋

闲傍苍苔数落花。
赠月洞先生
作者：叶碧峰
朝代：宋

跳出尘关百念轻，大元羽士宋儒生。易参羲圣通玄妙，诗比唐人并驾行。咒水洒时天地净，符文书处鬼神惊。洞中静夜天留月，心与梅花一样清。
赠月洞先生
作者：叶碧峰
朝代：宋

跳出尘关百念轻，大元羽士宋儒生。
易参羲圣通玄妙，诗比唐人并驾行。
咒水洒时天地浄，符文书处鬼神惊。
洞中静夜天留月，心与梅花一样清。
句
作者：叶祐之
朝代：宋
体裁：句

木叶临风皆好色，稻田流水亦新声。
句
作者：叶祖义
朝代：宋

醉来黑漆屏风上，草写卢仝月蚀诗。
如梦令·如梦
作者：叶祖义
朝代：宋
体裁：词

如梦。如梦。和尚出门相送。
句
作者：叶祖洽
朝代：宋

已分桂叶争云路，不负榴花结露枝。
邵武
作者：叶祖洽
朝代：宋
体裁：七言绝句

江南烟雨蔽征轮，行近樵阳景渐真。鸟语乍闻如梦寐，林光初见长精神。
钓台
作者：叶祖洽
朝代：宋
体裁：五言律诗

先生遗世者，长谢帝京尘。一钓桐江水，高名万古春。客星曾犯座，天子不能臣。台下千帆过，风波愁杀人。
题汪水云诗卷
作者：叶福孙
朝代：宋
体裁：七言律诗

今雨水云来访我，西窗剪烛话辽东。百千万事掷天外，一十四年如梦中。琴到拙时方得趣，酒于愁处恰收功。明朝又挂孤帆去，江海茫茫正北风。
兴国寺
作者：叶秀发
朝代：宋

虽无酒令与诗筹，喜约新盟访旧游。寒露正催黄菊晚，断云不锁碧山秋。机于空处鸥方下，节到寒时蝶也愁。聚散抟沙多少恨，一诗三叹寄汤休。
兴国寺
作者：叶秀发
朝代：宋

虽无酒令与诗筹，喜约新盟访旧游。
寒露正催黄菊晚，断云不锁碧山秋。
机于空处鸥方下，节到寒时蝶也愁。
聚散抟沙多少恨，一诗三嘆寄汤休。
广福寺
作者：叶秀发
朝代：宋

细问黄山事，荒唐半不传。
诸峰几林壑，十日九云烟。
笙断空中籁，丹留涧底泉。
相招媿猿鹤，何日谢尘缘。
广福寺
作者：叶秀发
朝代：宋

细问黄山事，荒唐半不传。诸峰几林壑，十日九云烟。笙断空中籁，丹留涧底泉。相招愧猿鹤，何日谢尘缘。
登古城山观
作者：叶秀发
朝代：宋

飞观干霄出，疎松隔坞闻。
水声高下涧，山色去来云。
露舄行秋杪，天花落叶分。
小窗吟不就，清杀病休文。
登古城山观
作者：叶秀发
朝代：宋

飞观干霄出，疏松隔坞闻。水声高下涧，山色去来云。露舄行秋杪，天花落叶分。小窗吟不就，清杀病休文。
翠微寺
作者：叶秀发
朝代：宋
体裁：七言绝句

茫茫宇宙几分离，晚识真人历数归。五闰都无半抔土，清风千古一麻衣。
醉落魄·一斛珠·胸襟洒落
作者：叶秀发
朝代：宋
体裁：词

胸襟洒落。
光风霁月澄寥廓。
生平素志惟丘壑。
随分田园，花木四时乐。
儿孙不用千金橐。
吾家自有诗书粕。
生朝有酒团栾酌。
因笑渠侬，痴呆画松鹤。
醉落魄·自寿
作者：叶秀发
朝代：宋

胸襟洒落。光风霁月澄寥廓。生平素志惟丘壑。随分田园，花木四时乐。儿孙不用千金橐。吾家自有诗书粕。生朝有酒团栾酌。因笑渠侬，痴骖画松鹤。
题龙吟寺
作者：叶秀发
朝代：宋

晓色明征辔，疎钟忽断林。
谭经惊虎伏，说法引龙吟。
竹影残镫暗，苔痕落叶深。
客怀无处适，欹枕听霜砧。
题龙吟寺
作者：叶秀发
朝代：宋

晓色明征辔，疏钟忽断林。谭经惊虎伏，说法引龙吟。竹影残镫暗，苔痕落叶深。客怀无处适，攲枕听霜砧。
黄山喜晴即事
作者：叶秀发
朝代：宋
体裁：七言律诗

一春鸠妇不停鸣，远岫云归喜得晴。水拍秧田钗股细，风吹麦陇浪纹轻。天应怜我倦行役，山亦多情互送迎。三十六峰如好客，相逢便觉眼增明。
占两鸡子
作者：叶简
朝代：宋
体裁：五言绝句

此物不难知，一雄兼一雌。请将打破看，方明混沌时。
占巾子
作者：叶简
朝代：宋
体裁：五言绝句

近来好裹束，各自竞尖新。称无二三两，因何号一斤。
占贮橘子
作者：叶简
朝代：宋
体裁：古风

圆如珠，赤如丹，倘能擘破分吃了，争不惭愧洞庭山。
题光华亭
作者：叶簬
朝代：宋

画栋朱帘势翼然，鼎新气象冠山川。鹅黄杨柳浮春晚，鸭绿烟波送客船。轮奂不妨农事日，风光好近麦秋天。佐君治简有馀暇，杯酒从教尽日传。
题光华亭
作者：叶簵
朝代：宋

画栋朱帘势翼然，鼎新气象冠山川。
鹅黄杨柳浮春晚，鸭绿烟波送客船。
轮奂不妨农事日，风光好近麦秋天。
佐君治简有余暇，杯酒从教尽日传。
如归亭
作者：叶纲
朝代：宋

拍天烟浪接沧溟，识尽归舟是此亭。风递秋香来橘社，水资春味验茶经。捲帘江树差差绿，入坐湖山隐隐青。鲁望幽居在何处，白鸥无主满闲汀。
如归亭
作者：叶纲
朝代：宋

拍天烟浪接沧溟，识尽归舟是此亭。
风递秋香来橘社，水资春味验茶经。
捲帘江树差差绿，入坐湖山隠隠青。
鲁望幽居在何处，白鸥无主满闲汀。
九日呈真直院
作者：叶绍翁
朝代：宋

秋负吹客客思家，破帽从渠自在斜。
肠断故山归未得，借人篱落种黄花。
九日呈真直院
作者：叶绍翁
朝代：宋
体裁：七言绝句

秋风吹客客思家，破帽从渠自在斜。肠断故山归未得，借人篱落种黄花。
仙兴
作者：叶绍翁
朝代：宋
体裁：七言绝句

金书宫殿玉阑干，雪瀑泉飞洞口寒。日暮仙翁骑鹤去，碧桃花满石棋盘。
出北关二里
作者：叶绍翁
朝代：宋
体裁：七言绝句

脱衣命仆洗尘埃，篱落人家未见梅。出得城门能几步，船头便有白鸥来。
发长安堰
作者：叶绍翁
朝代：宋

夏老虫声切，晨兴草气香。买瓜依绿树，出水？青秧。船聚知村近，牛闲觉昼长。双凫莲叶荡，无雨故生凉。
发长安堰
作者：叶绍翁
朝代：宋
体裁：五言律诗

夏老虫声切，晨兴草气香。买瓜依绿树，出水�青秧。船聚知村近，牛闲觉昼长。双凫莲叶荡，无雨故生凉。
发长安堰
作者：叶绍翁
朝代：宋

夏老虫声切，晨兴草气香。
买瓜依绿树，出水𣵡青秧。
船聚知村近，牛闲觉昼长。
双鳬莲叶荡，无雨故生凉。
发长安堰
作者：叶绍翁
朝代：宋

夏老虫声切，晨兴草气香。
买瓜依绿树，出水𣵡青身。
船聚知村近，牛闲觉昼长，
双凫莲叶荡，无雨故生凉。
和葛天民呈吴韬仲韵赋其庭馆所有
作者：叶绍翁
朝代：宋
体裁：五言律诗

江远潮痕细，城回路势斜。竹行穿砌笋，风堕过墙花。篆叶虫留字，衔泥燕理家。主人清到骨，相对只杯茶。
咏先牌
作者：叶绍翁
朝代：宋
体裁：五言律诗

相随万里途，汝岂被名驱。挂壁疑何用，辞家不可无。店翁先洒扫，津吏认称呼。举子无钱刻，惟将□纸糊。
嘉兴界
作者：叶绍翁
朝代：宋
体裁：七言绝句

平野无山见尽天，九分芦苇一分烟。悠悠绿水分枝港，撑出南邻放鸭船。
夜书所见
作者：叶绍翁
朝代：宋
体裁：诗

萧萧梧叶送寒声，江上秋风动客情。知有儿童挑促织，夜深篱落一灯明。
大涤山
作者：叶绍翁
朝代：宋

倦身只欲卧林丘，羽客知心解款留。
泉溜涓涓中夜雨，天风凛凛四时秋。
虎岩月澹迷仙路，龙洞云深透别州。
九锁青山元不锁，碧桃开后更来游。
大涤山
作者：叶绍翁
朝代：宋
体裁：七言律诗

倦身祇欲卧林丘，羽客知心解款留。泉溜涓涓中夜雨，天风凛凛四时秋。虎岩月澹迷仙路，龙洞云深透别州。九锁青山元不锁，碧桃开后更来游。
宜对亭
作者：叶绍翁
朝代：宋
体裁：七言绝句

讲罢闲来立矮阑，袈裟衣薄翠光寒。请师莫起云屏想，只作当年面壁看。
寄湖上黄教
作者：叶绍翁
朝代：宋

门幽缘近寺，官冷未成家。楼借山为障，风吹水作花。诗方酬北涧，经又节南华。闻说新雏凤，宾来解唤茶。
寄湖上黄教
作者：叶绍翁
朝代：宋

门幽缘近寺，官冷未成家。
楼借山为障，风吹水作花。
诗方酬北磵，经又节南华。
闻说新雏凤，宾来解唤茶。
寄赵眉翁二首
作者：叶绍翁
朝代：宋

两度驰书未报音，温陵尺纸定千金。多应驿使曾相访，短艇烟波无处寻。君王未肯赐西湖，鸥鹭丛中借地居。憔悴风姿今钓叟，痴心犹望故人书。
寄赵眉翁二首·其一
作者：叶绍翁
朝代：宋
体裁：七言绝句

两度驰书未报音，温陵尺纸定千金。多应驿使曾相访，短艇烟波无处寻。
寄赵眉翁二首·其二
作者：叶绍翁
朝代：宋
体裁：七言绝句

君王未肯赐西湖，鸥鹭丛中借地居。憔悴风姿今钓叟，痴心犹望故人书。
寓居
作者：叶绍翁
朝代：宋

云补青山缺，琴销白日长。鸥从雨外没，蛇入树间藏。客久衣常黑，童蛮发半黄。萤多邻舍少，此意自凄凉。无酒难留客，借书方入城。洗衣知水落，贪睡畏窗明。野竹藤缠杀，枯枝草寄生。十年林下隐，差觉世缘轻。
寓居·其一
作者：叶绍翁
朝代：宋

云补青山缺，琴销白日长。鸥从雨外没，蛇入树间藏。客久衣常黑，童蛮发半黄。萤多邻舍少，此意自凄凉。
寓居·其一
作者：叶绍翁
朝代：宋

云补青山缺，琴销白日长。
鸥从雨外没，蛇入树间藏。
客久衣常黑，童蛮髮半黄。
萤多邻舍少，此意自凄凉。
寓居·其二
作者：叶绍翁
朝代：宋

无酒难留客，借书方入城。
洗衣知水落，贪睡畏窗明。
野竹藤纒杀，枯枝草寄生。
十年林下隠，差觉世缘轻。
寓居·其二
作者：叶绍翁
朝代：宋

无酒难留客，借书方入城。洗衣知水落，贪睡畏窗明。野竹藤缠杀，枯枝草寄生。十年林下隐，差觉世缘轻。
幽居书事
作者：叶绍翁
朝代：宋

客开双佛塔，水绕数鱼家。
酒剩沾邻里，时平买钓车。
童闲唯伴鹤，树老自成槎。
枕上关心事，侵晨扫落花。
幽居书事
作者：叶绍翁
朝代：宋

窗开双佛塔，水绕数鱼家。酒剩沾邻里，时平买钓车。童闲唯伴鹤，树老自成槎。枕上关心事，侵晨扫落花。
幽居书事
作者：叶绍翁
朝代：宋

窗开双佛塔，水遶数鱼家。
酒剩沾邻里，时平买钓车。
童闲唯伴鹤，树老自成槎。
枕上关心事，侵晨扫落花。
敬陪直院右史上已后一日西斋之集
作者：叶绍翁
朝代：宋

清时天上诏书稀，曲水从游许布衣。
插羽满浮寒食酒，倚栏同忆故山薇。
碧桃绕观春风静，柔櫨摇汀夕照微。
慨想兰亭如昨日，沙鸥飞下钓钱矶。
敬陪直院右史上巳后一日西斋之集
作者：叶绍翁
朝代：宋

清时天上诏书稀，曲水从游许布衣。
插羽满浮寒食酒，倚栏同忆故山薇。
碧桃绕观春风静，柔樐摇汀夕照微。
慨想兰亭如昨日，沙鸥飞下钓鱼矶。
敬陪直院右史上巳后一日西斋之集
作者：叶绍翁
朝代：宋

清时天上诏书稀，曲水从游许布衣。插羽满浮寒食酒，倚栏同忆故山薇。碧桃绕观春风静，柔橹摇汀夕照微。慨想兰亭如昨日，沙鸥飞下钓鱼矶。
汉武帝
作者：叶绍翁
朝代：宋
体裁：七言绝句

殿号长秋花寂寂，台名思子草茫茫。尚无人世团圞乐，枉认蓬莱作帝乡。
游园不值
作者：叶绍翁
朝代：宋
体裁：七言绝句

应嫌屐齿印苍苔，十扣柴门九不开。春色满园关不住，一枝红杏出墙来。
游园不值
作者：叶绍翁
朝代：宋
体裁：诗

应怜屐齿印苍苔，小扣柴扉久不开。
春色满园关不住，一枝红杏出墙来。
烟村
作者：叶绍翁
朝代：宋

隐隐烟村闻犬吠，欲寻寻不见人家。只于桥断溪回处，流出碧桃三数花。
烟村
作者：叶绍翁
朝代：宋

隐隐烟村闻犬吠，欲寻寻不见人家。
只於桥断溪回处，流出碧桃三数花。
烟村
作者：叶绍翁
朝代：宋

隠隠烟村闻犬吠，欲寻寻不见人家。
只于桥断溪回处，流出碧桃三数花。
猫图
作者：叶绍翁
朝代：宋
体裁：古风

醉薄荷，扑蝉蛾。主人家，奈鼠何。
田家三咏
作者：叶绍翁
朝代：宋

织篱为界编红槿，排石成桥接断塍。野老生涯差省事，一间茅屋两池菱。田因水坏秧重插，家为蚕忙户紧关。黄犊归来莎草阔，绿桑采尽竹梯闲。抱儿更送田头饭，画鬓浓调灶额烟。争信春风红袖女，绿杨庭院正秋千。
田家三咏·其一
作者：叶绍翁
朝代：宋
体裁：七言绝句

织篱为界编红槿，排石成桥接断塍。野老生涯差省事，一间茅屋两池菱。
田家三咏·其三
作者：叶绍翁
朝代：宋

抱儿更送田头饭，画鬓浓调灶额烟。争信春风红袖女，绿杨庭院正秋千。
田家三咏·其三
作者：叶绍翁
朝代：宋

抱儿更送田头饭，画鬓浓调竈额烟。
争信春风红袖女，绿杨庭院正秋千。
田家三咏·其二
作者：叶绍翁
朝代：宋
体裁：七言绝句

田因水坏秧重插，家为蚕忙户紧关。黄犊归来莎草阔，绿桑采尽竹梯闲。
田舍小憩
作者：叶绍翁
朝代：宋
体裁：五言律诗

犬驯迎且吠，儿小笑还啼。樱熟施鱼网，桑空卧竹梯。枯枝禽啄折，野草鹿眠低。屋后登山路，牛栏更向西。
登谢屐亭赠谢行之
作者：叶绍翁
朝代：宋

君家灵运有山癖，平生费却几两屐。
从人唤渠作山贼，内史风流定谁识。
西窗小憩足力疲，梦赋池塘春草诗。
只今屐朽诗不朽，五字句法谁人追。
天台览遍兴未已，天竺山前听流水。
秦人称帝鲁连耻，宁向苍苔留屐齿。
乙庵是渠几世孙，登山认得屐齿痕。
摩挲苔石坐良久，便欲老此岩之根。
吾侬劝渠且归去，请君更学遥遥祖。
遥遥之祖定阿谁，曾出东山作霖雨。
乙庵未省却问侬，莫是当年折屐翁？
登谢屐亭赠谢行之
作者：叶绍翁
朝代：宋
体裁：古风

君家灵运有山癖，平生费却几緉屐。从人唤渠作山贼，内史风流定谁识。西窗小憩足力疲，梦赋池塘春草诗。只今屐朽诗不朽，五字句法谁人追。天台览遍兴未已，天竺山前听流水。秦人称帝鲁连耻，宁向苍苔留屐齿。乙庵是渠几世孙，登山认得屐齿痕。摩挲苔石坐良久，便欲老此岩之根。吾侬劝渠且归去，请君更学遥遥祖。遥遥之祖定阿谁，曾出东山作霖雨。乙庵未省却问侬，莫是当年折屐翁。
石头感古
作者：叶绍翁
朝代：宋

夷甫诸人者，龟趺已故丘。
但能挥玉尘，不解冠兜鍪。
正朔从江左，经营仅石头。
中原虽可望，不忍上层楼。
石头感古
作者：叶绍翁
朝代：宋
体裁：五言律诗

夷甫诸人者，龟趺已故丘。但能挥玉麈，不解冠兜鍪。正朔从江左，经营仅石头。中原虽可望，不忍上层楼。
秋日游龙井
作者：叶绍翁
朝代：宋

引道烦双鹤，携囊倩一童。
竹光杯影裏，人语水声中。
不雨云常湿，无霜叶自红。
我来何所事，端为听松风。
秋日游龙井
作者：叶绍翁
朝代：宋

引道烦双鹤，携囊倩一童。竹光杯影里，人语水声中。不雨云常湿，无霜叶自红。我来何所事，端为听松风。
纸帐
作者：叶绍翁
朝代：宋
体裁：七言律诗

五色流苏不用垂，楮衾木枕更相宜。高眠但许留禅客，低唱应难着侍儿。白似雪窗微霁后，暖于酒力半醺时。蒲团静学观身法，岁晚工夫要自知。
纸帐
作者：叶绍翁
朝代：宋

五色流苏不用垂，楮衾木枕更相宜。
高眠但许留禅客，低唱应难着侍儿。
白似雪窗微霁后，暖於酒力半醺时。
蒲团静学观身法，岁晚工夫要自知。
舟次崇德
作者：叶绍翁
朝代：宋

倦身只合卧家林，客裏消磨感慨心。
水国逢春梅未见，山城到午雾犹深。
地名不记维舟问，酒味曾谙入巷寻。
泛宅浮家何日了，庄头栽竹已成阴。
舟次崇德
作者：叶绍翁
朝代：宋

倦身只合卧家林，客里消磨感慨心。水国逢春梅未见，山城到午雾犹深。地名不记维舟问，酒味曾谙入巷寻。泛宅浮家何日了，庄头栽竹已成阴。
苔钱
作者：叶绍翁
朝代：宋
体裁：七言绝句

家贫地上却钱流，朽贯年深不可收。若使用之堪买爵，等闲门巷亦封侯。
葛天民隠居
作者：叶绍翁
朝代：宋
体裁：五言律诗

种竹成新列，移兰即旧阴。老铛犹有耳，古柳已无心。得句添杯满，贪炉到夜深。篝灯聊点校，春水没衣砧。
表忠观韩小官人
作者：叶绍翁
朝代：宋

观裏韩风子，无心似有灵。
绕廊时自语，扪虱故忘形。
午暴松檐暖，晨餐柏叶青。
客来知有馈，迎笑立中庭。
表忠观韩小官人
作者：叶绍翁
朝代：宋

观里韩风子，无心似有灵。绕廊时自语，扪虱故忘形。午暴松檐暖，晨餐柏叶青。客来知有馈，迎笑立中庭。
西湖秋晚
作者：叶绍翁
朝代：宋
体裁：七言绝句

爱山不买城中地，畏客长撑屋后船。荷叶无多秋事晚，又同鸥鹭过残年。
西溪
作者：叶绍翁
朝代：宋

一条横木过前溪，村女齐登采叶梯。
独立衡门春雨细，白鷄飞上树梢啼。
西溪
作者：叶绍翁
朝代：宋

一条横木过前溪，村女齐登采叶梯。独立衡门春雨细，白鸡飞上树梢啼。
访隐者
作者：叶绍翁
朝代：宋

不作王门梦，来敲隐者关。童先孤鹤化，云伴一身闲。碍笋新移路，低墙为看山。几回松下去，锄得茯苓还。
访隠者
作者：叶绍翁
朝代：宋

不作王门梦，来敲隠者关。
童先孤鹤化，云伴一身闲。
碍笋新移路，低墙为看山。
几回松下去，锄得茯苓还。
访隠者
作者：叶绍翁
朝代：宋
体裁：七言律诗

开门迎客着山袍，井畔猕猴一树桃。儿向草间寻落果，妻从墙角过香醪。旧栽松子今能大，新起茅堂不甚高。历遍贵游无此味，韭和春雨笋和糟。
访龙井山中村叟
作者：叶绍翁
朝代：宋
体裁：七言绝句

雨打荒篱豆荚垂，柴门未启立多时。客来自掘蹲鸱煮，旋拾枯松三数枝。
谒半山祠
作者：叶绍翁
朝代：宋
体裁：七言律诗

归去田畴问老农，力行新法竟何功。已知供佛追前过，尚惜修书谢数公。塑像难陪夫子壁，古祠谁访觉王宫。都来二百年间事，燕麦戎葵几度风。
贵游
作者：叶绍翁
朝代：宋

五陵年少尽风流，十日安排一日游。林下幽人差省事，笔床茶灶便登舟。
贵游
作者：叶绍翁
朝代：宋

五陵年少尽风流，十日安排一日游。
林下幽人差省事，笔床茶竈便登舟。
赋葛天民栽苇
作者：叶绍翁
朝代：宋

叶碍渔舟入，丛分水国宽。
低回藏鹭渚，仿佛钓鱼竿。
荡户和萍送，溪翁当竹看。
所怜如许节，不耐雪霜寒。
赋葛天民栽苇
作者：叶绍翁
朝代：宋
体裁：五言律诗

叶碍渔舟入，丛分水国宽。低回藏鹭渚，彷佛钓鱼竿。荡户和萍送，溪翁当竹看。所怜如许节，不耐雪霜寒。
赏梅
作者：叶绍翁
朝代：宋
体裁：七言绝句

梅花宜雪犹宜月，水畔山边更自奇。十四字传和靖后，又传君际五言诗。
赞洞宾像
作者：叶绍翁
朝代：宋

捻吟髭，剑在前。
心中月，天上圆。
赞洞宾像
作者：叶绍翁
朝代：宋

撚吟髭，剑在前。心中月，天上圆。
赠陈宗之·其一
作者：叶绍翁
朝代：宋
体裁：七言绝句

官河深水绿悠悠，门外梧桐数叶秋。中有武林陈学士，吟诗销遣一生愁。
赠陈宗之·其二
作者：叶绍翁
朝代：宋
体裁：七言绝句

十载京尘染布衣，西湖烟雨与心违。随车尚有书千卷，拟向君家卖却归。
赠陈宗之二首
作者：叶绍翁
朝代：宋

官河深水绿悠悠，门外梧桐数叶秋。中有武林陈学士，吟诗销遣一生愁。十载京尘染布衣，西湖烟雨与心违。随车尚有书千卷，拟向君家卖却归。
过崇德
作者：叶绍翁
朝代：宋
体裁：五言律诗

野塍泉自注，断岸柳空存。雨霁云开塔，船过犬吠门。柴扉斜着水，草径别通村。翻羡田家乐，盈盈老瓦盆。
过崇德
作者：叶绍翁
朝代：宋

野塍泉自注，断岸柳空存。
雨霁云开塔，船过犬吠门。
柴扉斜着水，草迳别通村。
翻羡田家乐，盈盈老瓦盆。
送冯济川归蜀
作者：叶绍翁
朝代：宋
体裁：七言律诗

勇唤东吴万里船，皂囊来奏九重天。一官岂为苏洵冗，诸老宁容贾谊先。满载月归应有命，便耕云去岂无田。竹枝歌罢篷窗掩，到此相思倍黯然。
野蝶
作者：叶绍翁
朝代：宋

银为须翅粉为肌，驱役春风不解肥。桃李上林无分到，可怜却傍菜花飞。
野蝶
作者：叶绍翁
朝代：宋

银为鬚翅粉为肌，驱役春风不解肥。
桃李上林无分到，可怜却傍菜花飞。
闻顶山徐道人改卜
作者：叶绍翁
朝代：宋

先生新卜宅，只许白云知。
野蜜和峰割，岩花带蝶移。
坐谙苔石稳，醉忘木桥危。
屋后寒梅放，因风寄一枝。
闻顶山徐道人改卜
作者：叶绍翁
朝代：宋
体裁：五言律诗

先生新卜宅，只许白云知。野蜜和蜂割，岩花带蝶移。坐谙苔石稳，醉忘木桥危。屋后寒梅放，因风寄一枝。
青溪阁
作者：叶绍翁
朝代：宋

江总能文土，空贻狎客名。
旧基荒草占，废圃野人耕。
古柳无多树，新蝉第一声。
青溪固亡恙，依旧与孤城。
青溪阁
作者：叶绍翁
朝代：宋
体裁：五言律诗

江总能文士，空贻狎客名。旧基荒草占，废圃野人耕。古柳无多树，新蝉第一声。青溪固亡恙，依旧与孤城。
题孙端甫别墅
作者：叶绍翁
朝代：宋

幽居地僻少人知，野水春风枳树篱。检历预寻移竹日，题墙闲记种花时。堪嗤狡兔须三窟，只学鹪鹩占一枝。净扫绿苔斟浊酒，邻家吹过野棠梨。
题孙端甫别墅
作者：叶绍翁
朝代：宋

幽居地僻少人知，野水春风枳树篱。
检历预寻移竹日，题墙闲记种花时。
堪嗤狡兔须三窟，只学鹪鹩占一枝。
凈扫绿苔斟浊酒，邻家吹过野棠梨。
题山间老友壁
作者：叶绍翁
朝代：宋
体裁：五言律诗

山间虽寂静，未得事全无。锄地留莎草，添泉养石蒲。庭除风自扫，身世月同孤。老去知禅味，松间试结趺。
题鄂王墓
作者：叶绍翁
朝代：宋

万古知心只老天，英雄堪恨复堪怜。如公更缓须臾死，此虏安能八十年。漠漠凝尘空偃月，堂堂遗像在凌烟。早知埋骨西湖路，学取鸱夷理钓船。
题鄂王墓
作者：叶绍翁
朝代：宋

万古知心只老天，英雄堪恨復堪怜。
如公更缓须臾死，此虏安能八十年。
漠漠凝尘空偃月，堂堂遗像在凌烟。
早知埋骨西湖路，学取鸱夷理钓船。
鹭
作者：叶绍翁
朝代：宋
体裁：七言绝句

无事时来立葑田，几回惊去为归船。霜姿不特他人爱，照影沧波亦自怜。
西阳岭
作者：叶维瞻
朝代：宋
体裁：七言绝句

杜鹃啼处花成血，燕子忙时麦未胎。举世但知春易老，不知春老几人来。
南雁西洞
作者：叶群
朝代：宋
体裁：七言律诗

石门深窅锁丹霞，倚马西风日欲斜。幽境已无尘俗气，白云尚有翠微家。林间摘句书红叶，涧底烹泉带落花。向晚且从西洞息，碧山明月正堪赊。
同姜邦杰游南湖
作者：叶翥
朝代：宋
体裁：五言律诗

联骑上南明，清谭意自倾。云垂山掩翠，风静雨飞声。幽壑藏舒景，清溪漾晚晴。从容共樽酒，欲别正关情。
和姜邦杰感兴
作者：叶翥
朝代：宋
体裁：五言绝句

枌梓交游尽，灵光岿独存。声名今绮皓，公论自推尊。
和姜邦杰赠别
作者：叶翥
朝代：宋
体裁：五言律诗

研席当时辈，凋零只两翁。荣归会面喜，话旧此心同。景物诗篇富，交情古道隆。明朝斟别酒，问讯付邮筒。
送芍药·其一
作者：叶翥
朝代：宋

清和天气属良辰，芳事枝头迹已陈。
閒涉小园销永昼，尚留红药殿余春。
栽培元是根宜地，幻化须知花有神。
约定明年身更健，诗篇又见一番新。
送芍药·其一
作者：叶翥
朝代：宋

清和天气属良辰，芳事枝头迹已陈。閒涉小园销永昼，尚留红药殿馀春。栽培元是根宜地，幻化须知花有神。约定明年身更健，诗篇又见一番新。
送芍药·其二
作者：叶翥
朝代：宋

枌社光荣昼锦归，新移红药着花时。
慇懃折赠难虚掷，要向诗翁觅好诗。
送芍药·其二
作者：叶翥
朝代：宋

枌社光荣昼锦归，新移红药著花时。慇勤折赠难虚掷，要向诗翁觅好诗。
题兴道院蓝光轩
作者：叶翥
朝代：宋

出郭才咫尺，便觉山意幽。招提立绝顶，宝塔凌空浮。小轩足娱客，下有清溪流。翠岫供远眺，直欲明双眸。平芜草肥软，饱饲眠吴牛。沙头水色静，飞上驯白鸥。人稀日亭午，野渡横孤舟。坐久意逾爽，吹袂风飕飕。想当三伏天，凛然如素秋。簿书丛里来，恍若脱羁囚。乘兴偶登览，不谓成胜游。平生志所愿，一壑与一邱。脚力到佳处，须作信宿留。南峰只在眼，不必劳冥搜。当时辋川图，景物有此不。学贵守所见，出处各异谋。渊明亦高哉，未肯屈督邮。
题兴道院蓝光轩
作者：叶翥
朝代：宋

出郭纔咫尺，便觉山意幽。
招提立绝顶，宝塔凌空浮。
小轩足娱客，下有清溪流。
翠岫供远眺，直欲明双眸。
平芜草肥软，饱饲眠吴牛。
沙头水色静，飞上驯白鸥。
人稀日亭午，野渡横孤舟。
坐久意逾爽，吹袂风飕飕。
想当三伏天，凛然如素秋。
簿书丛裏来，恍若脱羁囚。
乘兴偶登览，不谓成胜游。
平生志所愿，一壑与一邱。
脚力到佳处，须作信宿留。
南峯只在眼，不必劳冥搜。
当时辋川图，景物有此不。
学贵守所见，出处各异谋。
渊明亦高哉，未肯屈督邮。
题谢清音道人扇面
作者：叶翥
朝代：宋
体裁：七言律诗

归休谢去世间忙，看画题诗引兴长。忽见远山来几席，方知妙笔出闺房。百杯歌彻行云住，万象心营点墨香。珍重制成团月扇，清风满座自生凉。
一万宗推篷图
作者：叶茵
朝代：宋

载月船空漾寒绿，掀篷半卧听渔曲。
谁家留连万玉妃，羞露腰肢和面目。
有缘窃见驼酥胸，灵坚习习生香风。
剡溪藤下路如掌，忆在西湖烟雨中。
迦叶相迎开笑口，汤休谢昼几搔首。
世间不尽有余机，除却逃禅人解不。
一万宗推篷图
作者：叶茵
朝代：宋

载月船空漾寒绿，掀篷半卧听渔曲。谁家留连万玉妃，羞露腰肢和面目。有缘窃见驼酥胸，灵坚习习生香风。剡溪藤下路如掌，忆在西湖烟雨中。迦叶相迎开笑口，汤休谢昼几搔首。世间不尽有馀机，除却逃禅人解不。
一片峰
作者：叶茵
朝代：宋
体裁：七言绝句

十丈苍圭似削齐，摩挲信是古来碑。不刊二范忠劳绩，合写诸贤唱咏诗。
一线泉
作者：叶茵
朝代：宋
体裁：七言绝句

银潢万丈下嵯峨，想是天孙挂玉梭。休道此泉丝样小，涓涓将见作江河。
三高祠
作者：叶茵
朝代：宋

一为功成一见几，一逢叔世老渔矶。后人欲隐求其志，志不因时隐亦非。
三高祠
作者：叶茵
朝代：宋

一为功成一见几，一逢叔世老渔矶。
后人欲隠求其志，志不因时隠亦非。
严子陵
作者：叶茵
朝代：宋

怕被刘郎认故人，披裘钓泽隐馀生。无端伸足龙床上，多却严陵一姓名。
严子陵
作者：叶茵
朝代：宋

怕被刘郎认故人，披裘钓泽隠余生。
无端伸足龙床上，多却严陵一姓名。
严子陵祠
作者：叶茵
朝代：宋

横足齁齁梦御床，祗将故旧视君王。意嫌汉室乾坤小，归占严江日月长。独茧丝头忘宠辱，生刍庭上阅兴亡。留题多是功名士，也为留题姓字香。
严子陵祠
作者：叶茵
朝代：宋

横足齁齁梦御床，祗将故旧视君王。
意嫌汉室干坤小，归占严江日月长。
独茧丝头忘宠辱，生刍庭上阅兴亡。
留题多是功名士，也为留题姓字香。
买鱼
作者：叶茵
朝代：宋
体裁：七言绝句

柳线穿来网上鱼，宽偿所直办朝厨。烹鲜不及为亲养，一笑分羹问二雏。
二十里云亭
作者：叶茵
朝代：宋
体裁：五言律诗

蔽空青不断，杉径影中行。僧指夜无月，客嫌春少晴。卧龙安旧窟，倦翼乱归程。吟到长虹背，人间天上惊。
二子读诗戏成
作者：叶茵
朝代：宋
体裁：五言律诗

翁琢五七字，儿亲三百篇。要知皆学力，未可以言传。得处有深浅，觉来无后先。殊途归一辙，飞跃自鱼鸢。
云思
作者：叶茵
朝代：宋

交柯叆苍寒，不碍青霄路。油然隐者心，一声孤鹤度。
云思
作者：叶茵
朝代：宋

交柯叆苍寒，不碍青霄路。
油然隠者心，一声孤鹤度。
优钵罗花
作者：叶茵
朝代：宋
体裁：七言绝句

九房六瓣瑞天山，香色清严入坐寒。不悟岑参题品意，后人祗作佛花看。
伯氏墓下
作者：叶茵
朝代：宋
体裁：七言律诗

敬长于今我独亡，转头惊见十飞霜。心乎爱矣兄如在，陟彼冈兮木已苍。直喜克家犹有子，回思疗疾苦无方。伏波不忍离坟墓，泪洒归舟重感伤。
何氏书堂
作者：叶茵
朝代：宋

千岁松阴护一亭，风来犹带读书声。虽无芳史摹勋业，自有青山说姓名。客抚丰碑苔剥落，春归暗径草生成。几年访古谋清隐，好借虚檐著短檠。
何氏书堂
作者：叶茵
朝代：宋

千岁松阴护一亭，风来犹带读书声。
虽无芳史摹勋业，自有青山说姓名。
客抚丰碑苔剥落，春归暗径草生成。
几年访古谋清隠，好借虚檐着短檠。
信步
作者：叶茵
朝代：宋
体裁：六言诗

九十日春未老，两三番醉如泥。行遍菜畦麦陇，未饶十里苏堤。
偶成
作者：叶茵
朝代：宋
体裁：七言律诗

世事如今不可知，相逢茶罢且吟诗。无风古鼎香烟直，未午空庭树影迟。袖手好看棋胜败，论心休问酒醇醨。谋居恰与松江近，斫脍羹莼渐及时。
偶成
作者：叶茵
朝代：宋

人间总利名，此地此心清。雨架笔多润，风棂琴自声。虚堂回古味，逆境见真情。脱帽寻蕲簟，酣眠小太平。
偶成
作者：叶茵
朝代：宋

人间总利名，此地此心清。
雨架笔多润，风櫺琴自声。
虚堂回古味，逆境见真情。
脱帽寻蕲簟，酣眠小太平。
偶成
作者：叶茵
朝代：宋

春阴晴复阴，因物悟浮生。杜宇乡心重，杨花世事轻。知非蘧伯玉，觉是晋渊明。此意谁人会，骑牛访偶耕。
偶成
作者：叶茵
朝代：宋

春阴晴復阴，因物悟浮生。
杜宇乡心重，杨花世事轻。
知非蘧伯玉，觉是晋渊明。
此意谁人会，骑牛访偶耕。
偶成
作者：叶茵
朝代：宋
体裁：五言律诗

江湖千万顷，小艇熟烟波。无梦世情薄，有吟春思多。百年空反覆，两鬓暗消磨。钓叟同吾志，鸣榔柳外过。
偶成
作者：叶茵
朝代：宋
体裁：七言绝句

留得春风趁马蹄，日长无事绿杨堤。菜花篱落谁家酒，缓辔长歌过小溪。
偶成
作者：叶茵
朝代：宋

醉敲牛角过前村，此世应无利禄昏。有水可渔田可稼，即松而径竹而门。宾朋连属琴书乐，亭榭参差鸟雀喧。不假山灵回俗驾，会心同是一乾坤。
偶成
作者：叶茵
朝代：宋

醉敲牛角过前村，此世应无利禄昏。
有水可渔田可稼，即松而径竹而门。
宾朋连属琴书乐，亭榭参差鸟雀喧。
不假山灵回俗驾，会心同是一干坤。
偶题
作者：叶茵
朝代：宋

曲肱玩味圣贤书，识破人间总畏途。盛欲对君言所以，又应诮我爱之乎。百年役役雁来去，一梦昏昏鹿有无。堪笑季鹰犹左计，求归何必待莼鲈。
偶题
作者：叶茵
朝代：宋

曲肱玩味圣贤书，识破人间总畏途。
盛欲对君言所以，又应诮我爱之乎。
百年役役鴈来去，一梦昏昏鹿有无。
堪笑季鹰犹左计，求归何必待莼鲈。
僧房夜坐
作者：叶茵
朝代：宋
体裁：七言律诗

四十二间廊底客，不知春向柳边深。三旬禁足持僧戒，终日看书养道心。露草带云眠野鹿，风枝摇月唳幽禽。一尘不到炉烟静，自向空寮续近吟。
僧房夜坐
作者：叶茵
朝代：宋

四十二间廓底客，不知春向柳边深。
三旬禁足持僧戒，终日看书养道心。
露草带云眠野鹿，风枝摇月唳幽禽。
一尘不到炉烟静，自向空寮续近吟。
僧舍偶成
作者：叶茵
朝代：宋
体裁：七言律诗

枝头红白乱飘零，又是风光入柳汀。自笑半生成草草，不知双鬓已星星。贪吟为有诗磨勘，戒饮从教酒勒停。旋学禅床诸衲子，蒙头相对一函经。
僧舍小泊
作者：叶茵
朝代：宋
体裁：五言律诗

屏息小胡床，心魔已受降。香留烟出户，云过雨来窗。自许参禅观，谁能折慢幢。山童求说偈，竹影落寒江。
元夕
作者：叶茵
朝代：宋
体裁：七言绝句

一簇莲灯亦可观，隔墙箫鼓二更残。平生未识繁华事，旋借宣和国史看。
元夕
作者：叶茵
朝代：宋

梦想传柑宴，村醪可试沽。谩酬元夕尔，不复去年吾。旧事思清汴，幽情卜紫姑。六分春已一，秉烛步通衢。
元夕
作者：叶茵
朝代：宋

梦想传柑宴，村醪可试沽。
谩酬元夕尔，不復去年吾。
旧事思清汴，幽情卜紫姑。
六分春已一，秉烛步通衢。
入山
作者：叶茵
朝代：宋

到来非俗境，一片隐心生。晓雾沈山色，春禽和水声。逢人多古貌，对语率真情。同在无怀世，炉熏答圣明。
入山
作者：叶茵
朝代：宋

到来非俗境，一片隠心生。
晓雾沈山色，春禽和水声。
逢人多古貌，对语率真情。
同在无怀世，炉熏答圣明。
再韵贺可山新生弥月
作者：叶茵
朝代：宋

人夸旌表旧门闾，梅长新枝鹤长雏。
八叶可提和靖印，十箱须读阿宜书。
诞弥厥月生无害，积善之家庆有余。
准拟一饕汤餠供，柰何逢疾似相如。
再韵贺可山新生弥月
作者：叶茵
朝代：宋

人誇旌表旧门闾，梅长新枝鹤长雏。八叶可提和靖印，十箱须读阿宜书。诞弥厥月生无害，积善之家庆有馀。准拟一饕汤饼供，柰何逢疾似相如。
出城
作者：叶茵
朝代：宋
体裁：五言律诗

清晓出江城，波平觉棹轻。烟荷学人老，风柳作秋声。岁稔时无事，心和物有情。客来慵与语，苦苦问功名。
出郊
作者：叶茵
朝代：宋
体裁：七言律诗

多谢天公佐好晴，只今载酒作郊行。飞花恋客閒中意，远笛吟春景外声。已把物情归幻相，且将足力趁浮生。南堂办得休休计，燕雀充庭亦贺成。
别可山
作者：叶茵
朝代：宋

松江之左，可渔可农。
古树阴阴，碧波溶溶。
子契予好，携家而从。
载笑载语，乃棹轻篷。
冥访前修，天随室迩。
中心孔嘉，爰居爰止。
有熏自南，景物清美。
槐柳于前，烦歊潜弭。
我有旨酒，与子酌之。
既醉且舞，且歌而诗。
陶然乐只，厥情怡怡。
一日舍去，岂不念兹。
客怀先秋，兴言欲别。
屡止屡辞，行计已决。
送子于舟，期我乎雪。
敬哉前迈，于时炎热。
惆怅若失，延伫长津。
復面犹赊，柰何夕晨。
岂无他友，白首如新。
念子实繁，融融天真。
北山有梅，南山有云。
下有猿鹤，中有隠君。
千里命驾，予敢不厪。
乃志必获，载歌斯文。
别可山
作者：叶茵
朝代：宋

松江之左，可渔可农。古树阴阴，碧波溶溶。子契予好，携家而从。载笑载语，乃棹轻篷。冥访前脩，天随室迩。中心孔嘉，爰居爰止。有薰自南，景物清美。槐柳于前，烦歊潜弭。我有旨酒，与子酌之。既醉且舞，且歌而诗。陶然乐只，厥情怡怡。一日舍去，岂不念兹。客怀先秋，兴言欲别。屡止屡辞，行计已决。送子于舟，期我乎雪。敬哉前迈，于时炎热。惆怅若失，延伫长津。复面犹赊，柰何夕晨。岂无他友，白首如新。念子实繁，融融天真。北山有梅，南山有云。下有猿鹤，中有隐君。千里命驾，予敢不廑。乃志必获，载歌斯文。
别曾源一
作者：叶茵
朝代：宋

梅边又上帝王都，柳下俄空处士庐。
汉月楚星人去后，淮云蜀雨事何如。
东龟不食西征缺，南雁难期北信疎。
此去叫阍天路直，何时快覩茂陵书。
别曾源一
作者：叶茵
朝代：宋

梅边又上帝王都，柳下俄空处士庐。汉月楚星人去后，淮云蜀雨事何如。东龟不食西征缺，南雁难期北信疏。此去叫阍天路直，何时快睹茂陵书。
别韩菊山
作者：叶茵
朝代：宋

结庐甫里邻，顾瞻谁与游。
掩荆乐鱼鸟，握管成樵讴。
有客赏兹趣，柳下时停舟。
自缔十年契，投簪不愿侯。
一朝过我别，匪伊趋东州。
敢问何为尔，读书松竹幽。
辇母远之官，谩作升斗谋。
执手话劳役，挥杯忘献酬。
离怀聿云悲，重来如此不。
何当羽厥身，千里云悠悠。
上下相追逐，赤城少延留。
其中有玉人，而可为吾俦。
此志不可得，迢迢水东流。
载言涉征途，途修暑气遒。
袗絺自金玉，脂车裹粮糇。
我将植佳菊，长对南山秋。
别韩菊山
作者：叶茵
朝代：宋

结庐甫里邻，顾瞻谁与游。掩荆乐鱼鸟，握管成樵讴。有客赏兹趣，柳下时停舟。自缔十年契，投簪不愿侯。一朝过我别，匪伊趋东州。敢问何为尔，读书松竹幽。辇母远之官，谩作升斗谋。执手话劳役，挥杯忘献酬。离怀聿云悲，重来如此不。何当羽厥身，千里云悠悠。上下相追逐，赤城少延留。其中有玉人，而可为吾俦。此志不可得，迢迢水东流。载言涉征途，途脩暑气遒。袗絺自金玉，脂车裹粮糇。我将植佳菊，长对南山秋。
勋业
作者：叶茵
朝代：宋
体裁：五言律诗

勋业占渔蓑，因閒学种荷。春秋几燕垒，人世一鸡窠。雨急溪声壮，堂宽野趣多。狂歌狂且醉，还感醉时歌。
北窗
作者：叶茵
朝代：宋
体裁：七言律诗

八面玲珑静向阴，静中时现定中身。解传佛祖从前意，便是羲皇向上人。背日一檐浑不暑，依山百卉若为春。未逢惠远相招致，厌杀浮生有劫尘。
半塘寺
作者：叶茵
朝代：宋
体裁：五言律诗

寺枕彩云桥，残碑纪晋朝。地平垂塔影，林古镇塘腰。夜月松千阜，春风柳万条。景多僧住少，近觉有尘嚣。
卓笔峰
作者：叶茵
朝代：宋

疑是飞来天柱峯，一尖秀出白云中。
料应宰相书成后，留得残毫倚半空。
卓笔峰
作者：叶茵
朝代：宋

疑是飞来天柱峰，一尖秀出白云中。料应宰相书成后，留得残毫倚半空。
南塘偶成
作者：叶茵
朝代：宋
体裁：七言律诗

静向南塘验物情，东风又绿柳边汀。梅花密点残棋局，蜗篆斜题小砚屏。浮世虚无春后雪，故人零落晓来星。逢时且进杯中醁，休学怀沙赋独醒。
南明楼
作者：叶茵
朝代：宋

重檐敞处受槐熏，扫尽江村雨后云。
佛法本无南北异，世情强有晦明分。
箇中苟住元无住，此外无闻却是闻。
谁道结楼入已去，床头诗版几朝曛。
南明楼
作者：叶茵
朝代：宋

重檐敞处受槐薰，扫尽江村雨后云。佛法本无南北异，世情强有晦明分。个中苟住元无住，此外无闻却是闻。谁道结楼入已去，床头诗版几朝曛。
即事
作者：叶茵
朝代：宋
体裁：七言绝句

去去晴云送客舟，客舟刚把去云留。云心不定客心乱，一阵飞花两岸愁。
即事
作者：叶茵
朝代：宋
体裁：五言绝句

竹暗笋无数，江晴水有痕。田蛙喧麦陇，野犬卧柴门。
去去
作者：叶茵
朝代：宋
体裁：七言绝句

去去扁舟对晚晖，晴和直欲减绵衣。风来一阵芦花过，祗道春残柳絮飞。
参选有感
作者：叶茵
朝代：宋

元是江湖萧散客，谁将幽梦落南柯。
十年不调幸然好，一着纔差悟处多。
肯使北山驰鹤信，且随西舍唱渔歌。
野人自喜无弹缴，却恐金章羡绿蓑。
参选有感
作者：叶茵
朝代：宋

元是江湖萧散客，谁将幽梦落南柯。十年不调幸然好，一著才差悟处多。肯使北山驰鹤信，且随西舍唱渔歌。野人自喜无弹缴，却恐金章羡绿蓑。
又
作者：叶茵
朝代：宋

一鴈云间落劲弧，经秋不见寄来书。
人情自昔如翻纸，世道从今甚借鉏。
鹿梦隍中知得丧，爵罗门外看亲疎。
岁寒独有梅花月，香影年年到户除。
又次吴菊潭八月十四夜韵
作者：叶茵
朝代：宋
体裁：五言律诗

昨雨转今晴，晴新越样清。恐孤秋半赏，为补夜来明。检点有斜影，看承无异情。微吟樵唱句，犹恐鬼神惊。
友人自淮至
作者：叶茵
朝代：宋

别子若为久，于心终不忘。
一杯评旧雨，两鬓对新霜。
客裏春行早，愁边夜坐长。
明时成摈弃，无语及淮乡。
友人自淮至
作者：叶茵
朝代：宋

别子若为久，于心终不忘。一杯评旧雨，两鬓对新霜。客里春行早，愁边夜坐长。明时成摈弃，无语及淮乡。
友人见借放翁绝笔
作者：叶茵
朝代：宋
体裁：五言律诗

放翁今已矣，犹有未刊诗。阅稿无三豕，还书欠一鸱。听儿弦诵罢，留客笑谈时。发越吟边思，心香答所知。
古意
作者：叶茵
朝代：宋
体裁：五言绝句

悠悠涧边人，溅溅涧中水。水流无返时，人生流水耳。
古意二首
作者：叶茵
朝代：宋

逝波不可回，白鸟不可驯。古人成感慨，今人犹古人。境空纳风月，心远辞埃尘。终日穷目力，得景亡天真。
古意二首·其一
作者：叶茵
朝代：宋

逝波不可回，白鸟不可驯。古人成感慨，今人犹古人。
古意二首·其一
作者：叶茵
朝代：宋

逝波不可迴，白鸟不可驯。
古人成感慨，今人犹古人。
古意二首·其二
作者：叶茵
朝代：宋
体裁：五言绝句

境空纳风月，心远辞埃尘。终日穷目力，得景亡天真。
可山写梅
作者：叶茵
朝代：宋

放出东风手段，写成江路枝梢。君复无声句法，要与广平解嘲。
可山写梅
作者：叶茵
朝代：宋

放出东风手段，写成江路枝梢。
君復无声句法，要与广平解嘲。
吴江三高祠·张翰
作者：叶茵
朝代：宋
体裁：七言绝句

脍鲈元不动乡思，拂袖西风已见几。江上如今来往客，但言鲈脍不言归。
吴江三高祠·范蠡
作者：叶茵
朝代：宋
体裁：七言绝句

越敢吞吴皆范子，后来庙食太湖滨。邦人岂是忘仇怨，要勉吴臣似越臣。
吴江三高祠·陆龟蒙
作者：叶茵
朝代：宋
体裁：七言绝句

江湖萧散乐平生，夜课图书日课耕。一段高风犹凛凛，逢人肯说鸭呼名。
喜义庄成
作者：叶茵
朝代：宋

以义名庄遗后昆，隐然文正典刑存。当知疏远诸亲族，同是高曾下子孙。先世家风传不坠，废祠香烬喜重温。更能培植诗书种，忠孝他年萃一门。
喜义庄成
作者：叶茵
朝代：宋

以义名庄遗后昆，隠然文正典刑存。
当知疎远诸亲族，同是高曾下子孙。
先世家风传不坠，废祠香烬喜重温。
更能培植诗书种，忠孝他年萃一门。
垂虹亭
作者：叶茵
朝代：宋
体裁：五言绝句

东西耕钓窟，左右利名津。倚遍阑干曲，知几有几人。
垂虹桥
作者：叶茵
朝代：宋

何年现采虹，悬足控西东。两地烟波隔，一天风月同。橹声摇雁柱，檐影覆龙宫。雠虏曾垂钓，谁收饵虏功。
垂虹桥
作者：叶茵
朝代：宋

何年现采虹，悬足控西东。
两地烟波隔，一天风月同。
艣声摇鴈柱，檐影覆龙宫。
雠虏曾垂钓，谁收饵虏功。
城下小庵
作者：叶茵
朝代：宋

水缘城诘曲，水际暗桑麻。
篱落深村路，闾阎处士家。
烟篁黏半箨，风柳扬轻花。
随喜跏趺坐，香寒月影斜。
城下小庵
作者：叶茵
朝代：宋

水缘城诘曲，水际暗桑麻。篱落深村路，闾阎处士家。烟篁黏半箨，风柳飏轻花。随喜跏趺坐，香寒月影斜。
壶中林壑
作者：叶茵
朝代：宋
体裁：五言绝句

山下水一泓，山上云一朵。有尘飞不来，终年风月我。
多景楼
作者：叶茵
朝代：宋
体裁：七言律诗

北望中原惨莫烟，楼头风物故依然。后人拍得阑干碎，往日轻教眼界偏。水撼金焦声亦怒，云连楚泗势犹全。壮怀且付生前酒，千古英雄冢道边。
夜坐
作者：叶茵
朝代：宋

秋院稚凉生，看书睡未能。扇閒萤扑袂，窗破鼠窥灯。晚境物华异，清宵道气增。邻家犹不寐，席地话丰登。
夜坐
作者：叶茵
朝代：宋

秋院穉凉生，看书睡未能。
扇閒萤扑袂，窗破鼠窥灯。
晚境物华异，清宵道气增。
邻家犹不寐，席地话丰登。
夜坐偶成
作者：叶茵
朝代：宋

莼鲈江上乡，稳处着虚堂。
却扫百念息，贪吟万景忙。
萤流风户牖，蛙闹雨池塘。
梦熟田家事，牛衣趁莳秧。
夜坐偶成
作者：叶茵
朝代：宋

莼鲈江上乡，稳处著虚堂。却扫百念息，贪吟万景忙。萤流风户牖，蛙闹雨池塘。梦熟田家事，牛衣趁莳秧。
天平山谒范文正祠登白云亭
作者：叶茵
朝代：宋

为谒先儒马鬣茔，倚藤得得上天平。直疑寺外崚嶒石，犹是胸中数万兵。松障四开心目快，山泉一歃骨毛清。坐间恰动思亲念，隐隐白云何处生。
天平山谒范文正祠登白云亭
作者：叶茵
朝代：宋

为谒先儒马鬣茔，倚藤得得上天平。
直疑寺外崚嶒石，犹是胸中数万兵。
松障四开心目快，山泉一歃骨毛清。
坐间恰动思亲念，隠隠白云何处生。
天童山
作者：叶茵
朝代：宋

着足万松关，东州第一山。
听泉穷地脉，历栈近天颜。
奎画疎烟外，钟声远树间。
衲翁曾有约，分我片时閒。
天童山
作者：叶茵
朝代：宋

著足万松关，东州第一山。听泉穷地脉，历栈近天颜。奎画疏烟外，钟声远树间。衲翁曾有约，分我片时閒。
头陀岩
作者：叶茵
朝代：宋
体裁：七言绝句

旧说头陀坐石巅，披肩坏衲不知年。空岩圣得头陀号，啼鸟枯松也解禅。
存方寸地
作者：叶茵
朝代：宋
体裁：五言绝句

客问燕山地，燕山地不多。祗因解培植，桂子绿婆娑。
孟东野
作者：叶茵
朝代：宋

出仕因诗忤长官，布衣时节更孤寒。
长安得意春风裏，百岁都来一日欢。
孟东野
作者：叶茵
朝代：宋

出仕因诗忤长官，布衣时节更孤寒。长安得意春风里，百岁都来一日欢。
孟浩然归南山图
作者：叶茵
朝代：宋
体裁：七言绝句

笑指南山跃马归，明知举似弃才诗。亭前千古标芳姓，未可穷通论一时。
室人墓下
作者：叶茵
朝代：宋

楚怆埋香地，卿须念藁砧。
齐眉中道诀，同穴百年心。
刀尺凝余泽，松梧带老阴。
可能如馌妇，相对白头吟。
室人墓下
作者：叶茵
朝代：宋

楚怆埋香地，卿须念藁砧。齐眉中道诀，同穴百年心。刀尺凝馀泽，松梧带老阴。可能如馌妇，相对白头吟。
寄台守
作者：叶茵
朝代：宋
体裁：五言律诗

半世困尘埃，烟霞入梦来。谁能缩地脉，我已思天台。城古清云气，山灵秀药材。春时穿径去，郡守莫惊猜。
寄所思
作者：叶茵
朝代：宋

淅淅竹下风，活活桥畔水。萧萧掩柴荆，去去隐君子。夙夜劳我思，之德洵且美。瞻彼南山阿，有桂发丛蕊。奋手折其荣，怀袖香盈只。愿为灵鹊飞，递声入君耳。
寄所思
作者：叶茵
朝代：宋

淅淅竹下风，活活桥畔水。
萧萧掩柴荆，去去隠君子。
夙夜劳我思，之德洵且美。
瞻彼南山阿，有桂发丛蘂。
奋手折其荣，怀袖香盈只。
愿为灵鹊飞，递声入君耳。
寄社友
作者：叶茵
朝代：宋
体裁：七言绝句

近来何事倦于吟，岂是因吟误却身。此道自来多冷淡，郊寒岛瘦少陵贫。
寄越倅
作者：叶茵
朝代：宋
体裁：七言律诗

几欲扁舟载雪来，可人风月相蓬莱。因思渭北吟春树，消得江南寄早梅。应接山川公事省，主盟觞咏旷怀开。何当身与浮云似，朝暮飘飘往又回。
寿水竹弟
作者：叶茵
朝代：宋
体裁：七言律诗

人生真乐在家山，况有名园五亩宽。眼底不随花富贵，水边长报竹平安。养心澹泊千诗稿，种德蕃滋九畹兰。以此寿君君必寿，年年新月照杯盘。
寿藏十韵
作者：叶茵
朝代：宋

门限何须铁，因为浅近谋。
假令长富贵，消得几春秋。
寿固缘心地，人谁免首丘。
子能忘后虑，是亦慕前修。
茧室名犹在，鱼山志可求。
迴冈许埋骨，吉兆协眠牛。
懒作化台号，何妨引客游。
不愁饱蝼蚁，最喜近松楸。
物变终于尽，吾生行且休。
年年春色裏，洗勺听溪流。
寿藏十韵
作者：叶茵
朝代：宋

门限何须铁，因为浅近谋。假令长富贵，消得几春秋。寿固缘心地，人谁免首丘。子能忘后虑，是亦慕前脩。茧室名犹在，鱼山志可求。回冈许埋骨，吉兆协眠牛。懒作化台号，何妨引客游。不愁饱蝼蚁，最喜近松楸。物变终于尽，吾生行且休。年年春色里，洗勺听溪流。
小垂虹桥
作者：叶茵
朝代：宋

冯夷掣开潜蛟锁，御云飞过松江左。悬腰展鬣眠东湖，生绡描作垂虹图。隐君骑背占空阔，百尺阑干景轩豁。有亭翼然芙蕖开，风朝月夕尤佳哉。柳边何曾官船来，回视驿桥多尘埃。
小垂虹桥
作者：叶茵
朝代：宋

冯夷掣开潜蛟锁，御云飞过松江左。
悬腰展鬣眠东湖，生绡描作垂虹图。
隠君骑背占空阔，百尺阑干景轩豁。
有亭翼然芙蕖开，风朝月夕尤佳哉。
柳边何曾官船来，回视驿桥多尘埃。
少陵骑蹇驴图
作者：叶茵
朝代：宋
体裁：七言绝句

帽破衣宽骨相寒，为花日日醉吟鞍。时人祗道题风月，后世将诗作史看。
尘外
作者：叶茵
朝代：宋
体裁：五言绝句

自有此山扃，疑与浮世隔。清风袭我裳，竹下有来客。
山居
作者：叶茵
朝代：宋

古木环池竹数竿，疎篱补菊屋三间。
白云不放红尘入，无怪山人懒出山。
山居
作者：叶茵
朝代：宋

古木环池竹数竿，疏篱补菊屋三间。白云不放红尘入，无怪山人懒出山。
山居
作者：叶茵
朝代：宋
体裁：古风

朝踏山根云，暮归云中扉。野鸟始惊避，今焉情依依。异哉海上鸥，猜疑未忘机。
山行
作者：叶茵
朝代：宋

未了行春债，因哦遣兴诗。
寒多啼鸟噤，路滑蹇馿迟。
久雨红辞树，深林绿授枝。
惊心衰朽日，容易过花时。
山行
作者：叶茵
朝代：宋

未了行春债，因哦遣兴诗。寒多啼鸟噤，路滑蹇驴迟。久雨红辞树，深林绿授枝。惊心衰朽日，容易过花时。
山行
作者：叶茵
朝代：宋

舍棹入山村，山深树自繁。短歌田舍乐，长揖野人尊。苔老云生石，松高月闯门。不闻名利语，太古一乾坤。
山行
作者：叶茵
朝代：宋

舍棹入山村，山深树自繁。
短歌田舍乐，长揖野人尊。
苔老云生石，松高月闯门。
不闻名利语，太古一干坤。
山行
作者：叶茵
朝代：宋
体裁：七言绝句

青山不识我姓字，我亦不识青山名。飞来白鸟似相识，对我对山三两声。
岑参醉落魄图
作者：叶茵
朝代：宋

醉裏沈思世道危，不堪着眼只攒眉。
空留忠愤声名在，不见招归旧日诗。
岑参醉落魄图
作者：叶茵
朝代：宋

醉里沈思世道危，不堪著眼只攒眉。空留忠愤声名在，不见招归旧日诗。
崇道叔庆七十
作者：叶茵
朝代：宋
体裁：七言律诗

寄意南丰一瓣香，愿公耆艾炽而昌。历经七甲鬓浮绿，带锡万钉眉映黄。疑是函关逢老子，岿然鲁国有灵光。阴功更说燕山桂，留与时人作义方。
己酉九日次靖节是岁是日韵
作者：叶茵
朝代：宋
体裁：古风

采采篱下菊，熙熙白首交。挈觞酬佳节，先惊蒲柳凋。日月不再与，名位空相高。岿然龙山青，千古擎丹霄。彼美一晋士，长接辞尘劳。留钱寄酒家，快饮如沃焦。尚友前辈意，兀兀而陶陶。且了今日欢，谁能忧来朝。
己酉生日敬次靖节先生拟挽歌辞三首
作者：叶茵
朝代：宋

放浪宇宙间，世事笑局促。骎骎影中人，不受时采录。奄然长夜归，赍志空山木。昔日堂上欢，今夕堂下哭。哭之欲其生，予亦不自觉。天道元无私，纷纷徒宠辱。素心惟坡仙，一死万事足。自古皆有死，载歌酹清觞。嗟予早失怙，艰阻亦备尝。母兮岁六十，终古青松傍。陟冈恸伯氏，忘簪悲孟光。后波逐前波，同归溟漠乡。飘风相飞旐，舆铎声央央。重云翳苍柏，零露栖白萧。骨肉慕音容，慌惚哀空郊。肴核班几席，椒浆浇岧峣。人归天已沬，纸钱悬枯条。逝者如此耳，暮暮仍朝朝。暮暮仍朝朝，人兮柰若何。未死不能乐，既死空有家。僮仆几恩怨，交朋几悲歌。若人会斯语，属和纷阳阿。
己酉生日敬次靖节先生拟挽歌辞三首·其一
作者：叶茵
朝代：宋

放浪宇宙间，世事笑局促。骎骎影中人，不受时采录。奄然长夜归，赍志空山木。昔日堂上欢，今夕堂下哭。哭之欲其生，予亦不自觉。天道元无私，纷纷徒宠辱。素心惟坡仙，一死万事足。
己酉生日敬次靖节先生拟挽歌辞三首·其一
作者：叶茵
朝代：宋

放浪宇宙间，世事笑局促。
骎骎影中人，不受时采录。
奄然长夜归，赍志空山木。
昔日堂上欢，今夕堂下哭。
哭之欲其生，予亦不自觉。
天道元无私，纷纷徒宠辱。
素心惟坡僊，一死万事足。
己酉生日敬次靖节先生拟挽歌辞三首·其三
作者：叶茵
朝代：宋

重云翳苍柏，零露栖白萧。骨肉慕音容，慌惚哀空郊。肴核班几席，椒浆浇岧峣。人归天已沬，纸钱悬枯条。逝者如此耳，暮暮仍朝朝。暮暮仍朝朝，人兮柰若何。未死不能乐，既死空有家。僮仆几恩怨，交朋几悲歌。若人会斯语，属和纷阳阿。
己酉生日敬次靖节先生拟挽歌辞三首·其三
作者：叶茵
朝代：宋

重云翳苍柏，零露栖白萧。
骨肉慕音容，慌惚哀空郊。
肴核班几席，椒浆浇岧嶤。
人归天已沬，纸钱悬枯条。
逝者如此耳，暮暮仍朝朝。
暮暮仍朝朝，人兮柰若何。
未死不能乐，既死空有家。
僮仆几恩怨，交朋几悲歌。
若人会斯语，属和纷阳阿。
己酉生日敬次靖节先生拟挽歌辞三首·其二
作者：叶茵
朝代：宋

自古皆有死，载歌酹清觞。嗟予早失怙，艰阻亦备尝。母兮岁六十，终古青松傍。陟冈恸伯氏，忘簪悲孟光。后波逐前波，同归溟漠乡。飘风相飞旐，舆铎声央央。
己酉生日敬次靖节先生拟挽歌辞三首·其二
作者：叶茵
朝代：宋

自古皆有死，载歌酹清觞。
嗟予早失怙，艰阻亦备尝。
母兮岁六十，终古青松傍。
陟冈恸伯氏，忘簪悲孟光。
后波逐前波，同归溟漠乡。
飘风相飞旐，轝铎声央央。
幼弟墓下
作者：叶茵
朝代：宋

春到棣无色，风来松亦悲。细看云起处，不复雁归时。忆汝九京隔，嗟予两鬓衰。寥寥今古意，独许杜陵知。
幼弟墓下
作者：叶茵
朝代：宋

春到棣无色，风来松亦悲。
细看云起处，不復鴈归时。
忆汝九京隔，嗟予两鬓衰。
寥寥今古意，独许杜陵知。
庚戌生日再拟去岁挽歌辞
作者：叶茵
朝代：宋
体裁：乐府曲辞

忆昨岁莫止，慷慨生死机。拟韵追先哲，持为自寿诗。成篇示叔季，心然口交非。讵知不一霜，季兮先露晞。兴思发永叹，载言涕肆颐。万化同于尽，彭铿空厖眉。日月不我与，去去气力衰。且进尊中醁，勿作儿女悲。殷勤晋鼎心，趋前舞莱衣。
废墓有感
作者：叶茵
朝代：宋

轩冕委尘埃，今人为古哀。百年丘陇废，几个子孙来。蔓草栖朝露，穷猿泣夜台。世间类如此，当乐且衔杯。
废墓有感
作者：叶茵
朝代：宋

轩冕委尘埃，今人为古哀。
百年丘陇废，几箇子孙来。
蔓草栖朝露，穷猿泣夜台。
世间类如此，当乐且衔杯。
归途
作者：叶茵
朝代：宋
体裁：七言绝句

春来天气半阴晴，那更奔驰一月程。又恐花时成草草，还家插柳佐清明。
忆友
作者：叶茵
朝代：宋

萧萧檐角雨，冉冉雨中舟。年老难于别，春寒重却愁。风窗乱书叶，尘壁暗灯篝。夜半无来雁，披衣对小楼。
忆友
作者：叶茵
朝代：宋

萧萧檐角雨，冉冉雨中舟。
年老难于别，春寒重却愁。
风窗乱书叶，尘壁暗灯篝。
夜半无来鴈，披衣对小楼。
忆弟
作者：叶茵
朝代：宋

支藤来海峤，骨肉海西边。对月成千里，举头同一天。更沈寒戍角，歌急晚潮船。孤雁商予意，声声落枕前。
忆弟
作者：叶茵
朝代：宋

支藤来海峤，骨肉海西边。
对月成千里，举头同一天。
更沈寒戍角，歌急晚潮船。
孤鴈商予意，声声落枕前。
意亭
作者：叶茵
朝代：宋

泉石聊复尔，杖屦亦偶然。万化同一适，鱼鸢兮天渊。
意亭
作者：叶茵
朝代：宋

泉石聊復尔，杖屦亦偶然。
万化同一适，鱼鸢兮天渊。
意行桥
作者：叶茵
朝代：宋

枯槎浸清溪，飘飘野云度。徘徊复徘徊，撚髭未成句。
意行桥
作者：叶茵
朝代：宋

枯槎浸清溪，飘飘野云度。
徘徊復徘徊，捻髭未成句。
打坐
作者：叶茵
朝代：宋
体裁：七言绝句

一卷黄庭日未移，跏趺坐处篆香迟。儿曹问我新官职，顺适堂中老住持。
扫榻
作者：叶茵
朝代：宋
体裁：五言律诗

扫榻卧终日，香销百念除。不愁浑厌酒，无事剩钞书。粉浅庭前笋，青齐雨后蔬。自嫌犹有累，添水种金鱼。
投所知
作者：叶茵
朝代：宋

中流砥柱一宗臣，长把丹衷动玉宸。
三十四番如此疏，百千载后更无人。
堂留薇药谁知己，路长萧茅谩得春。
自是不曾轻出处，到头着着为斯民。
投所知
作者：叶茵
朝代：宋

中流砥柱一宗臣，长把丹衷动玉宸。三十四番如此疏，百千载后更无人。堂留薇药谁知己，路长萧茅谩得春。自是不曾轻出处，到头著著为斯民。
新春
作者：叶茵
朝代：宋

老来分外喜新春，春事关心世事轻。
棋肯输时方是着，路疑险处不须行。
雨催农业鸠夫妇，风带边声鴈弟兄。
办得斗园邻屋角，剩栽芝朮了余生。
新春
作者：叶茵
朝代：宋

老来分外喜新春，春事关心世事轻。棋肯输时方是著，路疑险处不须行。雨催农业鸠夫妇，风带边声雁弟兄。办得斗园邻屋角，剩栽芝朮了馀生。
旅中
作者：叶茵
朝代：宋
体裁：五言律诗

节序几循环，重来秋又残。霜晴生酒熟，风冷夹衣单。未羡千钟禄，宁求一枕安。白头逢岁稔，忧国素心宽。
旅况
作者：叶茵
朝代：宋

未惯秋情绪，客中方觉难。酒悭疏旧识，衣薄怯新寒。雨过浮云湿，风来病叶乾。倚楼搔短鬓，一雁掠阑干。
旅况
作者：叶茵
朝代：宋

未惯秋情绪，客中方觉难。
酒悭疏旧识，衣薄怯新寒。
雨过浮云湿，风来病叶干。
倚楼搔短鬓，一鴈掠阑干。
旅邸
作者：叶茵
朝代：宋
体裁：七言律诗

湫隘嚣尘不可居，卜诸清旷亦蘧庐。虽无傍水梅依竹，喜有对楼人读书。工雀一枝聊尔耳，战蜗两角竟何如。西风渐劲未归去，空说张翰忆脍鱼。
既次韵或非之作解嘲
作者：叶茵
朝代：宋
体裁：古风

揆子初度日，抚杯拟歌辞。衰龄踰五十，敢必登古希。自传始迁固，志铭传牧之。谛观子俨疏，直与浮世违。靖节百世师，汝无轻笑嗤。讳之宁免殁，不讳达者为。假我以耆艾，年年续斯诗。
春事
作者：叶茵
朝代：宋
体裁：五言律诗

春事又如此，犹人欲老时。绿稠烟外树，白紧鬓边丝。天道有还日，吾年无返期。从今安适境，莫放酒杯迟。
春去
作者：叶茵
朝代：宋
体裁：七言绝句

一片飞花落酒缸，风光渐觉远书窗。草深两部青蛙闹，芹湿重檐紫燕双。
春去
作者：叶茵
朝代：宋

几阵红侵野草，一团绿染庭槐。
梦裏未知春去，翩翩胡蝶飞来。
春去
作者：叶茵
朝代：宋

几阵红侵野草，一团绿染庭槐。梦里未知春去，翩翩胡蝶飞来。
春咏
作者：叶茵
朝代：宋
体裁：五言绝句

舍瑟声不传，咏归声在道。风乎野水滨，夕阳转芳草。
春寒
作者：叶茵
朝代：宋
体裁：七言绝句

寒禁蕨芽拳尚小，雨缄茶觜舌无香。山翁不信春光老，祗道侬家未种秧。
春晚二首
作者：叶茵
朝代：宋

红紫雨离披，风光别壮时。世情杨絮觉，心事杜鹃知。屋角溪连井，林梢菊障篱。幸无尘役役，倚槛数晴丝。春色渐昏昏，那逢日带曛。落花红一尺，新笋绿三分。忆友盟留石，寻诗思入云。风光到田舍，瘦策看耕耘。
春晚二首
作者：叶茵
朝代：宋

闭户蚕新浴，开帘燕早归。何曾春欲去，自是物华非。胡蝶梦中意，杜鹃声外愁。问春春不语，柳絮暗汀洲。
春晚二首·其一
作者：叶茵
朝代：宋
体裁：五言律诗

红紫雨离披，风光别壮时。世情杨絮觉，心事杜鹃知。屋角溪连井，林梢菊障篱。幸无尘役役，倚槛数晴丝。
春晚二首·其一
作者：叶茵
朝代：宋
体裁：五言绝句

闭户蚕新浴，开帘燕早归。何曾春欲去，自是物华非。
春晚二首·其二
作者：叶茵
朝代：宋
体裁：五言律诗

春色渐昏昏，那逢日带曛。落花红一尺，新笋绿三分。忆友盟留石，寻诗思入云。风光到田舍，瘦策看耕耘。
春晚二首·其二
作者：叶茵
朝代：宋
体裁：五言绝句

胡蝶梦中意，杜鹃声外愁。问春春不语，柳絮暗汀洲。
昭君怨
作者：叶茵
朝代：宋
体裁：七言绝句

塞上将军且罢兵，一身万里自经营。将军歌舞升平日，却调琵琶寄怨声。
晋子生日
作者：叶茵
朝代：宋

今朝阿晋纪桑弧，郎罢持杯勉读书。
断莫绕家觅梨栗，更须为国习耘鉏。
义方授汝心还愧，阴德于予计肯疎。
学取老莱如许寿，年年綵袖拜庭除。
晋子生日
作者：叶茵
朝代：宋

今朝阿晋纪桑弧，郎罢持杯勉读书。断莫绕家觅梨栗，更须为国习耘锄。义方授汝心还愧，阴德于予计肯疏。学取老莱如许寿，年年綵袖拜庭除。
晚年辟地为圃僭用老坡和靖节归田园居六韵
作者：叶茵
朝代：宋

太湖三万顷，湖中东西山。谋隐愧不早，欲往嗟衰年。道南地夷旷，半占龟鱼渊。断岸连疏村，浮云栖平田。得此愿可酬，不啻湖山间。瞻彼闵子巷，卜居千载前。犹存六七舍，古柳生青烟。邻曲来无时，为予喜欲颠。畴知在尘境，中有风月閒。吾将老此乡，草木俱欣然。已受鲈乡招，柴车异尘鞅。方春融融时，红紫形梦想。胜游计自今，乐事何曾往。迎意引壶觞，班荆集少长。容膝地有馀，意不在袤广。牧竖良知心，长歌振林莽。蚕姑馈新蛹，篱落桑柘稀。一茧视万事，浮生同于归。水浅凉可濯，荷深香可衣。载言老圃计，勇决无依违。疏牖炷柏子，日与琴书娱。已复回商飙，凉意浮郊墟。自成松菊趣，不杂轩冕居。悠悠鸟脱罟，局局兔守株。试叩塞上翁，得丧为何如。元亮抱至道，诗发道之馀。利名莫能束，精神游太虚。冥想田园归，其乐无时无。控驴灞桥坳，纵棹剡溪曲。缤纷天上花，拍拍春意足。能追兹辰欢，独许苏玉局。憧憧市朝人，继晷犹秉烛。野翁太无营，借暖待晴旭。结庐田畴间，稔步东西陌。时哉休且休，聊以适吾适。汗漫游难逢，崦嵫日易夕。筱影延户深，苔晕补阶隙。而有蛙蚓居，口腹犹役役。顾予安一閒，顶踵蒙帝绩。发为四时吟，吟中自规益。
晚年辟地为圃僭用老坡和靖节归田园居六韵·其一
作者：叶茵
朝代：宋

太湖三万顷，湖中东西山。谋隐愧不早，欲往嗟衰年。道南地夷旷，半占龟鱼渊。断岸连疏村，浮云栖平田。得此愿可酬，不啻湖山间。瞻彼闵子巷，卜居千载前。犹存六七舍，古柳生青烟。邻曲来无时，为予喜欲颠。畴知在尘境，中有风月閒。吾将老此乡，草木俱欣然。
晚年辟地为圃僭用老坡和靖节归田园居六韵·其二
作者：叶茵
朝代：宋

已受鲈乡招，柴车异尘鞅。方春融融时，红紫形梦想。胜游计自今，乐事何曾往。迎意引壶觞，班荆集少长。容膝地有馀，意不在袤广。牧竖良知心，长歌振林莽。
晚年辟地为圃僭用老坡和靖节归田园居六韵·其五
作者：叶茵
朝代：宋

控驴灞桥坳，纵棹剡溪曲。缤纷天上花，拍拍春意足。能追兹辰欢，独许苏玉局。憧憧市朝人，继晷犹秉烛。野翁太无营，借暖待晴旭。
晚年辟地为圃僭用老坡和靖节归田园居六韵·其六
作者：叶茵
朝代：宋

结庐田畴间，稔步东西陌。时哉休且休，聊以适吾适。汗漫游难逢，崦嵫日易夕。筱影延户深，苔晕补阶隙。而有蛙蚓居，口腹犹役役。顾予安一閒，顶踵蒙帝绩。发为四时吟，吟中自规益。
晚年辟地为圃僭用老坡和靖节归田园居六韵·其四
作者：叶茵
朝代：宋

疏牖炷柏子，日与琴书娱。已复回商飙，凉意浮郊墟。自成松菊趣，不杂轩冕居。悠悠鸟脱罟，局局兔守株。试叩塞上翁，得丧为何如。元亮抱至道，诗发道之馀。利名莫能束，精神游太虚。冥想田园归，其乐无时无。
晚年闢地为圃僭用老坡和靖节归田园居六韵·其一
作者：叶茵
朝代：宋

太湖三万顷，湖中东西山。
谋隠媿不早，欲往嗟衰年。
道南地夷旷，半占龟鱼渊。
断岸连疎村，浮云栖平田。
得此愿可酬，不啻湖山间。
瞻彼闵子巷，卜居千载前。
犹存六七舍，古柳生青烟。
邻曲来无时，为予喜欲颠。
畴知在尘境，中有风月閒。
吾将老此乡，草木俱欣然。
晚年闢地为圃僭用老坡和靖节归田园居六韵·其三
作者：叶茵
朝代：宋
体裁：古风

蚕姑馈新蛹，篱落桑柘稀。一茧视万事，浮生同于归。水浅凉可濯，荷深香可衣。载言老圃计，勇决无依违。
晚年闢地为圃僭用老坡和靖节归田园居六韵·其二
作者：叶茵
朝代：宋

已受鲈乡招，柴车异尘鞅。
方春融融时，红紫形梦想。
胜游计自今，乐事何曾往。
迎意引壶觞，班荆集少长。
容膝地有余，意不在袤广。
牧竖良知心，长歌振林莽。
晚年闢地为圃僭用老坡和靖节归田园居六韵·其五
作者：叶茵
朝代：宋

控馿灞桥坳，纵棹剡溪曲。
缤纷天上花，拍拍春意足。
能追兹辰欢，独许苏玉局。
憧憧市朝人，继晷犹秉烛。
野翁太无营，借暖待晴旭。
晚年闢地为圃僭用老坡和靖节归田园居六韵·其六
作者：叶茵
朝代：宋

结庐田畴间，稔步东西陌。
时哉休且休，聊以适吾适。
汗漫游难逢，崦嵫日易夕。
篠影延户深，苔晕补阶隙。
而有蛙蚓居，口腹犹役役。
顾予安一閒，顶踵蒙帝绩。
发为四时吟，吟中自规益。
晚年闢地为圃僭用老坡和靖节归田园居六韵·其四
作者：叶茵
朝代：宋

疏牖炷柏子，日与琴书娱。
已復迴商飈，凉意浮郊墟。
自成松菊趣，不杂轩冕居。
悠悠鸟脱罟，局局兔守株。
试叩塞上翁，得丧为何如。
元亮抱至道，诗发道之余。
利名莫能束，精神游太虚。
冥想田园归，其乐无时无。
晚春
作者：叶茵
朝代：宋
体裁：七言律诗

年少逢春不惜春，惜春还是白头人。飞花入坐儿曹舞，细草蒙阶醉后裀。未羡食前罗五鼎，静看檐隙走双轮。此心已与尧夫似，同为清时作幸民。
晚春
作者：叶茵
朝代：宋
体裁：五言律诗

游事一番了，愁多锁昼长。因思来岁赏，未必少年狂。野鸟学蛮语，岸花浮楚香。鱼应知我者，圉圉到池塘。
晚梅
作者：叶茵
朝代：宋
体裁：七言绝句

锦样桃花占晓晴，桃边梅树尚寒英。莫羞老大无颜色，自是前贤畏后生。
晚秋即事
作者：叶茵
朝代：宋

曳筇独独倚柴扉，翠泼西山漾落晖。衲子顶云随雁远，牧童腰笛挽牛归。
晚秋即事
作者：叶茵
朝代：宋

曳筇独独倚柴扉，翠泼西山漾落晖。
衲子顶云随鴈远，牧童腰笛挽牛归。
曹娥庙
作者：叶茵
朝代：宋
体裁：五言律诗

孝本当为事，时人或不然。娥兮知此理，命也委之天。五日抱尸出，千年作史传。英灵犹耿耿，有慊莫登船。
有所思
作者：叶茵
朝代：宋
体裁：乐府曲辞

仰天有所思，心远目苦短。西风驱残云，千里月华满。
机女叹
作者：叶茵
朝代：宋

机声吚轧到天明，万缕千丝织得成。
售与绮罗人不顾，看纱嫌重绢嫌轻。
机女叹
作者：叶茵
朝代：宋

机声咿轧到天明，万缕千丝织得成。售与绮罗人不顾，看纱嫌重绢嫌轻。
杂兴二首
作者：叶茵
朝代：宋

兀兀北窗下，嘈嘈林间鸣。声各奏小大，谅亦随其形。倏然气肃冽，一夕俱沈冥。试语尘中士，细听秋虫声。七十云古希，予年三之二。来景殊无多，那复就枯瘁。窘步惊畏途，抚心慨时事。何以怡馀生，一日委一醉。
杂兴二首·其一
作者：叶茵
朝代：宋
体裁：古风

兀兀北窗下，嘈嘈林间鸣。声各奏小大，谅亦随其形。倏然气肃冽，一夕俱沈冥。试语尘中士，细听秋虫声。
杂兴二首·其二
作者：叶茵
朝代：宋

七十云古希，予年三之二。来景殊无多，那复就枯瘁。窘步惊畏途，抚心慨时事。何以怡馀生，一日委一醉。
杂兴二首·其二
作者：叶茵
朝代：宋

七十云古希，予年三之二。
来景殊无多，那復就枯瘁。
窘步惊畏途，抚心慨时事。
何以怡余生，一日委一醉。
李白诗百篇图
作者：叶茵
朝代：宋

长安市上醉如泥，旁若无人且赋诗。谁识隐然为计国，沈香亭畔脱靴时。
李白诗百篇图
作者：叶茵
朝代：宋

长安市上醉如泥，旁若无人且赋诗。
谁识隠然为计国，沈香亭畔脱鞾时。
松江
作者：叶茵
朝代：宋

占得中吴第一清，莼鲈里社可鸥盟。
七层灯火重湖影，千尺阑干两市声。
欵乃歌分长短律，往来帆带古今情。
三高岂是无名利，祗与时人有重轻。
松江
作者：叶茵
朝代：宋

占得中吴第一清，莼鲈里社可鸥盟。七层灯火重湖影，千尺阑干两市声。欸乃歌分长短律，往来帆带古今情。三高岂是无名利，祗与时人有重轻。
枕簟入林僻茶瓜留客迟十韵
作者：叶茵
朝代：宋

人人苦炎歊，于我觉太甚。北户其清凉，万事付一枕。叩门真丈夫，一揖弃拘检。人物晋风流，班坐黄玉簟。谭垒争尘清，诗坛传令急。今日有公事，俗驾不可入。墙外水泠泠，水边木阴阴。相遇聊自适，兹辰犹竹林。同为山泽臞，半分渔樵席。我不践斯境，谁肯赏兹僻。意到景自到，荣荣窗下花。一张彭泽琴，一瓯阳羡茶。有酒斟酌之，欢然成諠哗。何必五侯鲭，李绿兮香瓜。一会良不易，载言翻令愁。清风有时度，白日不可留。君颜犹少年，我发不胜帻。百岁垒一丘，主翁惊是客。数面成骨肉，子归将何之。长啸盼天外，云意俱迟迟。
枕簟入林僻茶瓜留客迟十韵·其一
作者：叶茵
朝代：宋
体裁：五言绝句

人人苦炎歊，于我觉太甚。北户其清凉，万事付一枕。
枕簟入林僻茶瓜留客迟十韵·其七
作者：叶茵
朝代：宋

有酒斟酌之，欢然成諠哗。何必五侯鲭，李绿兮香瓜。
枕簟入林僻茶瓜留客迟十韵·其七
作者：叶茵
朝代：宋

有酒斟酌之，欢然成諠譁。
何必五侯鲭，李绿兮香瓜。
枕簟入林僻茶瓜留客迟十韵·其三
作者：叶茵
朝代：宋
体裁：五言绝句

谭垒争尘清，诗坛传令急。今日有公事，俗驾不可入。
枕簟入林僻茶瓜留客迟十韵·其九
作者：叶茵
朝代：宋

君颜犹少年，我发不胜帻。百岁垒一丘，主翁惊是客。
枕簟入林僻茶瓜留客迟十韵·其九
作者：叶茵
朝代：宋

君颜犹少年，我髮不胜帻。
百岁垒一丘，主翁惊是客。
枕簟入林僻茶瓜留客迟十韵·其二
作者：叶茵
朝代：宋
体裁：五言绝句

叩门真丈夫，一揖弃拘检。人物晋风流，班坐黄玉簟。
枕簟入林僻茶瓜留客迟十韵·其五
作者：叶茵
朝代：宋
体裁：五言绝句

同为山泽臞，半分渔樵席。我不践斯境，谁肯赏兹僻。
枕簟入林僻茶瓜留客迟十韵·其八
作者：叶茵
朝代：宋
体裁：五言绝句

一会良不易，载言翻令愁。清风有时度，白日不可留。
枕簟入林僻茶瓜留客迟十韵·其六
作者：叶茵
朝代：宋
体裁：五言绝句

意到景自到，荣荣窗下花。一张彭泽琴，一瓯阳羡茶。
枕簟入林僻茶瓜留客迟十韵·其十
作者：叶茵
朝代：宋
体裁：五言绝句

数面成骨肉，子归将何之。长啸盼天外，云意俱迟迟。
枕簟入林僻茶瓜留客迟十韵·其四
作者：叶茵
朝代：宋
体裁：五言绝句

墙外水泠泠，水边木阴阴。相遇聊自适，兹辰犹竹林。
林可山至
作者：叶茵
朝代：宋
体裁：七言绝句

梅花山底伴云閒，谩逐閒云出故山。君慰我思君莫去，一诗先遣白云还。
林可山荐毛监场写梅
作者：叶茵
朝代：宋

汉庭延寿丹青名，解使蛾眉休甲兵。之子懒作乃翁画，直向梅花苦用情。笔端不复污脂粉，临成天地无边清。更将此意语君复，岁寒应与孤山盟。
林可山荐毛监场写梅
作者：叶茵
朝代：宋

汉庭延寿丹青名，解使蛾眉休甲兵。
之子懒作乃翁画，直向梅花苦用情。
笔端不復污脂粉，临成天地无边清。
更将此意语君復，岁寒应与孤山盟。
林和靖祠
作者：叶茵
朝代：宋
体裁：七言绝句

鹤去山孤草亦荒，旋吟长句谒虚堂。束刍尚拟人如玉，一朵梅花当瓣香。
柳
作者：叶茵
朝代：宋

态度脂韦不自持，对人无柰小腰肢。好于彭泽归来日，瘦似章台别去时。隐隐轮蹄端不恶，深深亭榭最相宜。流莺百啭春光老，拟折柔条寄所思。
柳
作者：叶茵
朝代：宋

态度脂韦不自持，对人无柰小腰肢。
好于彭泽归来日，瘦似章台别去时。
隠隠轮蹄端不恶，深深亭榭最相宜。
流莺百啭春光老，拟折柔条寄所思。
柿叶
作者：叶茵
朝代：宋
体裁：五言绝句

柿叶红如染，横陈几席间。小题秋样句，客思满江山。
桂谢
作者：叶茵
朝代：宋

广寒世界放新晴，景物萧疎八月深。
窗外方疑天雨粟，风前已见地流金。
举留清致为诗助，收拾余香付酒斟。
但得僊根耐霜雪，不妨携囝步繁阴。
桂谢
作者：叶茵
朝代：宋

广寒世界放新晴，景物萧疏八月深。窗外方疑天雨粟，风前已见地流金。举留清致为诗助，收拾馀香付酒斟。但得仙根耐霜雪，不妨携囝步繁阴。
桃花
作者：叶茵
朝代：宋

漫山高下武陵花，一片红酣散晚霞。
要识当时秦晋事，隔溪修竹两三家。
桃花
作者：叶茵
朝代：宋

漫山高下武陵花，一片红酣散晚霞。要识当时秦晋事，隔溪脩竹两三家。
梅
作者：叶茵
朝代：宋

溪桥一树玉精神，香色中间集大成。
疎影逼真前处士，羣花推重老先生。
春回陇首人千里，月到窗前梦五更。
甚欲折来还不忍，岁寒留取看峥嵘。
梅
作者：叶茵
朝代：宋

溪桥一树玉精神，香色中间集大成。疏影逼真前处士，群花推重老先生。春回陇首人千里，月到窗前梦五更。甚欲折来还不忍，岁寒留取看峥嵘。
梅
作者：叶茵
朝代：宋

疎影几黄昏，明明野水滨。
未风先信息，无雪更精神。
一白见真色，万红随后尘。
自来花下饮，肺腑尽生春。
梅
作者：叶茵
朝代：宋

疏影几黄昏，明明野水滨。未风先信息，无雪更精神。一白见真色，万红随后尘。自来花下饮，肺腑尽生春。
梅
作者：叶茵
朝代：宋

霜月相摩漏二更，书窗伴我一枝横。自矜前辈持清白，妒紫妖红总后生。
梅
作者：叶茵
朝代：宋

霜月相摩漏二更，书窗伴我一枝横。
自矜前辈持清白，妬紫妖红总后生。
棹雪
作者：叶茵
朝代：宋

放船中流天模糊，淅淅霎霎鸣茭芦。万顷刹那成玉壶，柔橹荡漾歌吴歈。老渔直前相招呼，骨相子猷洵且都。其人岂是斯人徒，相顾而笑掀虬须。汝为汝兮吾非吾，剡溪风景今何如。谁能为人作画图，予方奋臂持竿独钓于江湖。
棹雪
作者：叶茵
朝代：宋

放船中流天模糊，淅淅霎霎鸣茭芦。
万顷剎那成玉壶，柔艣荡漾歌吴歈。
老渔直前相招呼，骨相子猷洵且都。
其人岂是斯人徒，相顾而笑掀虬鬚。
汝为汝兮吾非吾，剡溪风景今何如。
谁能为人作画图，予方奋臂持竿独钓于江湖。
槃涧
作者：叶茵
朝代：宋

盘旋山水间，隐者固所乐。寐寤独言时，？亩心犹昨。
槃涧
作者：叶茵
朝代：宋
体裁：五言绝句

盘旋山水间，隐者固所乐。寐寤独言时，�亩心犹昨。
槃磵
作者：叶茵
朝代：宋

盘旋山水间，隠者固所乐。
寐寤独言时，𤱶亩心犹昨。
橄榄
作者：叶茵
朝代：宋

落尽红盐子更青，余甘风韵未为珍。
从来独有茶知己，勘破生生一点仁。
橄榄
作者：叶茵
朝代：宋

落尽红盐子更青，馀甘风韵未为珍。从来独有茶知己，勘破生生一点仁。
次七夕游松江韵
作者：叶茵
朝代：宋

谪仙歌洞庭，坡翁赋赤壁。
逢时汗漫游，元不计何夕。
慨慷晞英豪，老大谩悽恻。
矧兹笠泽区，万顷混空碧。
一苇纵所如，卧虹控秋色。
云軿驾双星，银潢几经历。
柳州乞巧文，我欲为己易。
邂逅竹林贤，胸次小八极。
气胜棋声高，量宽酒杯窄。
载笑轻公侯，一閒抵金璧。
多谢简斋孙，遗诗话平昔。
二雏掖吾旁，对景亦自得。
髣髴真率会，相与鄙肉食。
驻睇芙蕖边，拟卜子云宅。
清风继三高，名利焉能役。
因夸江上人，有此坐中客。
次七夕游松江韵
作者：叶茵
朝代：宋

谪仙歌洞庭，坡翁赋赤壁。逢时汗漫游，元不计何夕。慨慷晞英豪，老大谩悽恻。矧兹笠泽区，万顷混空碧。一苇纵所如，卧虹控秋色。云軿驾双星，银潢几经历。柳州乞巧文，我欲为己易。邂逅竹林贤，胸次小八极。气胜棋声高，量宽酒杯窄。载笑轻公侯，一閒抵金璧。多谢简斋孙，遗诗话平昔。二雏掖吾旁，对景亦自得。髣髴真率会，相与鄙肉食。驻睇芙蕖边，拟卜子云宅。清风继三高，名利焉能役。因誇江上人，有此坐中客。
次中秋不见月韵
作者：叶茵
朝代：宋

五分秋色到银河，应是蟾蜍浴细波。
握手相期千里共，举头无柰片云何。
愁边幸自逢欢伯，清处何须着艷娥。
未可来宵倦游赏，光辉依旧向人多。
次中秋不见月韵
作者：叶茵
朝代：宋

五分秋色到银河，应是蟾蜍浴细波。握手相期千里共，举头无柰片云何。愁边幸自逢欢伯，清处何须著艳娥。未可来宵倦游赏，光辉依旧向人多。
次出郊韵
作者：叶茵
朝代：宋

支藤乘兴入春郊，梅压疎篱亚竹梢。
剩喜此行诗有料，吟来浑不费推敲。
次出郊韵
作者：叶茵
朝代：宋

支藤乘兴入春郊，梅压疏篱亚竹梢。剩喜此行诗有料，吟来浑不费推敲。
次台州巾子山任翻韵
作者：叶茵
朝代：宋
体裁：七言绝句

天留胜处占清凉，山挟波光薄我裳。看遍尘寰兴废事，竹阴千古一禅房。
次吴菊潭八月十四夜韵二首
作者：叶茵
朝代：宋

来夕九秋半，月同心迹清。已知千里共，祇欠一分明。流水往来影，幽人今古情。撞钟先得句，尘世不须惊。月过市无声，令人毛发清。连村三鼓急，隔水一灯明。琢句醉时语，簪花老后情。凭栏发长啸，不管卧龙惊。
次吴菊潭八月十四夜韵二首·其一
作者：叶茵
朝代：宋
体裁：五言律诗

来夕九秋半，月同心迹清。已知千里共，祇欠一分明。流水往来影，幽人今古情。撞钟先得句，尘世不须惊。
次吴菊潭八月十四夜韵二首·其二
作者：叶茵
朝代：宋

月过市无声，令人毛发清。连村三鼓急，隔水一灯明。琢句醉时语，簪花老后情。凭栏发长啸，不管卧龙惊。
次吴菊潭八月十四夜韵二首·其二
作者：叶茵
朝代：宋

月过市无声，令人毛髮清。
连村三鼓急，隔水一灯明。
琢句醉时语，簪花老后情。
凭栏发长啸，不管卧龙惊。
次孙花翁韵
作者：叶茵
朝代：宋

湖海几经年，论交岂偶然。
坐间尊岛佛，客裏识坡仙。
解使狂心服，还羞懒腹便。
拈来唐句法，玄入小乘禅。
次孙花翁韵
作者：叶茵
朝代：宋

湖海几经年，论交岂偶然。坐间尊岛佛，客里识坡仙。解使狂心服，还羞懒腹便。拈来唐句法，玄入小乘禅。
次守岁韵
作者：叶茵
朝代：宋
体裁：五言律诗

爆竹散千灾，从今事事谐。五辛空䬦饤，六甲已安排。井贮屠苏药，庭辉榾柮柴。谩教添一岁，依旧好情怀。
次弔原韵
作者：叶茵
朝代：宋
体裁：七言律诗

为怜举世不曾醒，放浪形骸泽畔行。会得危言危行意，佐成濯足濯缨名。义无可去缘同姓，心亦何求要独清。今日龙舟虽古意，吴人未必楚人情。
次得雨韵
作者：叶茵
朝代：宋
体裁：古风

畎亩思国事，笺天泪成流。鲜风鼓中夜，涷雨喧西畴。一饱将如愿，卒岁应莫愁。料得廊庙心，犹怀沟壑忧。香灯答帝力，籉笠悬车头。白首逢三登，酣歌娱春秋。
次抚松韵
作者：叶茵
朝代：宋

昂藏苍髯翁，违世号独立。
女萝千丈丝，依倚忘岌岌。
有客眠疎阴，感慨百世人。
不悟女萝累，甘为女萝亲。
猗欤山下兰，清芬传楚泽。
野蔓不可干，此道何曾息。
次抚松韵
作者：叶茵
朝代：宋

昂藏苍髯翁，违世号独立。女萝千丈丝，依倚忘岌岌。有客眠疏阴，感慨百世人。不悟女萝累，甘为女萝亲。猗欤山下兰，清芬传楚泽。野蔓不可干，此道何曾息。
次月蚀韵
作者：叶茵
朝代：宋

起来搔首夜如何，瞥见虾蟆影里过。幸自十分悬素魄，岂应一息驻妖魔。光清于水尘难滓，色白如圭玷可磨。休诵玉川艰险句，终篇比兴为元和。
次月蚀韵
作者：叶茵
朝代：宋

起来搔首夜如何，瞥见虾蟇影裏过。
幸自十分悬素魄，岂应一息驻妖魔。
光清于水尘难滓，色白如圭玷可磨。
休诵玉川艰险句，终篇比兴为元和。
次林和靖先生梅韵
作者：叶茵
朝代：宋

世上羣芳未敢妍，独将春色占南园。
生来清质十分瘦，肯受红尘一点昏。
东阁诗成应动兴，西湖僊去谩招魂。
便须结客陪花笑，句引幽香入酒尊。
次林和靖先生梅韵
作者：叶茵
朝代：宋

世上群芳未敢妍，独将春色占南园。生来清质十分瘦，肯受红尘一点昏。东阁诗成应动兴，西湖仙去谩招魂。便须结客陪花笑，句引幽香入酒尊。
次池亭韵
作者：叶茵
朝代：宋
体裁：五言律诗

凭虚结草亭，占得古来清。睡债茶驱遣，诗情酒发明。梅撑拳石瘦，芦障一阑平。未尽逍遥意，重寻枕簟盟。
次游十洲之一亭韵
作者：叶茵
朝代：宋
体裁：七言律诗

抵掌论文酒易酣，岸巾风外鬓䰐鬖。十洲所有今之一，七步而成尔乃三。桥压平堤波捲绿，烟封远沚草舒蓝。閒边得侣评佳境，留与他时作美谈。
次游法喜寺韵
作者：叶茵
朝代：宋

招提四百载，不与世劫俱。
松陵拱空觉，柏香祠真如。
时秋兆嫩凉，揖客登其庐。
廊邃碑篆剥，阁迥钟声疎。
中有白足侣，光现摩尼珠。
勘问点头石，奔走观心狐。
坐我六和室，风回晴窗虚。
棋枰迭胜负，譁音发酒余。
饱分蔬笋供，似可山林居。
同是百年客，得此一日娱。
远社不復见，熟与斯人徒。
松日簸斜影，麾儿呼移厨。
驾流来鲈乡，野云黏菰蒲。
客散渔火稀，冉冉吟篷孤。
次游法喜寺韵
作者：叶茵
朝代：宋

招提四百载，不与世劫俱。松陵拱空觉，柏香祠真如。时秋兆嫩凉，揖客登其庐。廊邃碑篆剥，阁迥钟声疏。中有白足侣，光现摩尼珠。勘问点头石，奔走观心狐。坐我六和室，风回晴窗虚。棋枰迭胜负，哗音发酒馀。饱分蔬笋供，似可山林居。同是百年客，得此一日娱。远社不复见，熟与斯人徒。松日簸斜影，麾儿呼移厨。驾流来鲈乡，野云黏菰蒲。客散渔火稀，冉冉吟篷孤。
次潘紫岩虎丘韵
作者：叶茵
朝代：宋
体裁：古风

潭深剑气鉎，树瘦岚光薄。石坛古即今，藤花开又落。晋士已结庐，吴市犹舞鹤。沈吟发幽怀，人世舟藏壑。
次王竹斋韵
作者：叶茵
朝代：宋
体裁：七言律诗

忘身忘世老方回，适处从教节物催。几日吟情为热恼，一天生意趁凉来。屋边花竹时时好，水外轩窗面面开。独有此君同此趣，百年事业两三杯。
次禊帖韵
作者：叶茵
朝代：宋

梅花旧刻字将磨，勘辨其如病眼何。千载鼠须遗墨少，一时赝本误人多。肯将金谷序文比，因想山阴气候和。最喜孤居山下姥，慕名特特为烹鹅。
次禊帖韵
作者：叶茵
朝代：宋

梅花旧刻字将磨，勘辨其如病眼何。
千载鼠鬚遗墨少，一时贋本误人多。
肯将金谷序文比，因想山阴气候和。
最喜孤居山下姥，慕名特特为烹鹅。
次范无外孙花翁游法喜寺韵二首
作者：叶茵
朝代：宋

两桥横处放潮回，桥外花村涨晚埃。省事老禅门闭早，焚香对月礼如来。江流环合路纡回，香火千年地少埃。佛法本从方寸起，逢人刚道自西来。
次范无外孙花翁游法喜寺韵二首·其一
作者：叶茵
朝代：宋
体裁：七言绝句

两桥横处放潮回，桥外花村涨晚埃。省事老禅门闭早，焚香对月礼如来。
次范无外孙花翁游法喜寺韵二首·其二
作者：叶茵
朝代：宋
体裁：七言绝句

江流环合路纡回，香火千年地少埃。佛法本从方寸起，逢人刚道自西来。
次赋顺适堂韵
作者：叶茵
朝代：宋

万卷藏书抵万金，翛然轩宇绝尘侵。
顺时不作荣枯想，适意元无胜负心。
蒲石疎帘真道院，柏香浄几小丛林。
四时剩有閒风月，醒裏寻题醉裏吟。
次赋顺适堂韵
作者：叶茵
朝代：宋

万卷藏书抵万金，翛然轩宇绝尘侵。顺时不作荣枯想，适意元无胜负心。蒲石疏帘真道院，柏香净几小丛林。四时剩有閒风月，醒里寻题醉里吟。
次韵
作者：叶茵
朝代：宋
体裁：七言绝句

世间何事不何楼，莫为何楼苦苦愁。贵客五更驰宝勒，海翁终日对沙鸥。
次韵
作者：叶茵
朝代：宋

举世一枰棋，谁能着着奇。
懒皆安乐法，醉即太平时。
梅雨飞不断，茶烟凝欲垂。
吟诗为无事，多事又因诗。
次韵
作者：叶茵
朝代：宋

举世一枰棋，谁能著著奇。懒皆安乐法，醉即太平时。梅雨飞不断，茶烟凝欲垂。吟诗为无事，多事又因诗。
次韵
作者：叶茵
朝代：宋
体裁：五言律诗

懒作千年调，偷閒得几回。吟坛元不峻，俗驾可曾来。藓碧墙阴合，榴红屋角开。枕肱真乐在，饮水当传杯。
次韵
作者：叶茵
朝代：宋

时清叹陆沈，楚泽伴渔吟。
探索圣贤语，发明天地心。
无机棋少着，有趣树多阴。
坐上皆知己，赓酬夜向深。
次韵
作者：叶茵
朝代：宋

时清叹陆沈，楚泽伴渔吟。探索圣贤语，发明天地心。无机棋少著，有趣树多阴。坐上皆知己，赓酬夜向深。
次韵
作者：叶茵
朝代：宋
体裁：七言律诗

枯坐如僧欠钵单，年来梦不赴槐安。稀行种竹容风入，大字钞书就月看。为有故人同冷淡，非干明主弃孤寒。因閒悟得家山趣，堪笑世间行路难。
次韵
作者：叶茵
朝代：宋
体裁：七言绝句

燕入虚檐教子飞，风帘不捲和新诗。绿阴满径蜻蜓小，正是梅黄欲雨时。
次韵
作者：叶茵
朝代：宋
体裁：五言律诗

生涯老布衾，清处更清吟。旧事即新梦，今人非古心。意行双谢屐，道在一陶琴。谁解无名利，其中有浅深。
次韵
作者：叶茵
朝代：宋

疎窗小博山，窗外鸟关关。
占得江湖隠，佐成天地閒。
檐牙丛篠碧，墙隙两鸠斑。
痴坐不知晚，渔篷捲钓还。
次韵
作者：叶茵
朝代：宋

疏窗小博山，窗外鸟关关。占得江湖隐，佐成天地閒。檐牙丛筱碧，墙隙两鸠斑。痴坐不知晚，渔篷捲钓还。
次韵
作者：叶茵
朝代：宋
体裁：五言律诗

看月过天中，贪幽臭味同。竹光延野碧，灯影染窗红。听客谈时务，呼儿诵国风。还思浮世事，到底是匆匆。
次韵
作者：叶茵
朝代：宋
体裁：五言律诗

童去鹤归迟，青山皓首期。池塘圆草梦，家世受梅知。拂石和云卧，分鱼换米炊。人生裁足耳，舍子更其谁。
次韵
作者：叶茵
朝代：宋
体裁：七言律诗

竹满园林水满沟，幽深地位度春秋。坐中不可无侯喜，歌处何须有莫愁。别墅帘栊风飐燕，远村籉笠雨耕牛。老来应物犹强健，多少壮年成梦休。
次韵
作者：叶茵
朝代：宋
体裁：五言律诗

鬓边惊雪点，腰下欠金围。已绝功名想，甘为耕钓归。浮生醒亦醉，往事是耶非。独有楼前景，年年霞鹜飞。
次韵二首
作者：叶茵
朝代：宋

几载江湖兄弟心，老夫吟了听君吟。休论聚散时难易，要识推敲意浅深。昼静床头便竹简，风清墙角度松琴。山灵应是驰山檄，知向孤山何处寻。古貌如君更古心，舣舟来伴故人吟。十分酒醉忧时切，一点灯昏语夜深。半似画图经雨壁，不成宫徵乱风琴。个中好办栽梅计，胜友从教载月寻。
次韵二首
作者：叶茵
朝代：宋

过墙新竹粉痕黏，蛙闹池塘燕掠檐。自喜江乡成懒散，从教世界要庄严。稻秧井井畦千纬，荷叶田田水一奁。心事太平风物好，与人无爱亦无嫌。难把来笺向后黏，载持珠玉傍风檐。吟根此性辞平易，学本于经意简严。未逊弥明联石鼎，还嗤韩渥赋香奁。阳春政不容人和，自听巴音亦自嫌。
次韵二首·其一
作者：叶茵
朝代：宋
体裁：七言律诗

几载江湖兄弟心，老夫吟了听君吟。休论聚散时难易，要识推敲意浅深。昼静床头便竹简，风清墙角度松琴。山灵应是驰山檄，知向孤山何处寻。
次韵二首·其一
作者：叶茵
朝代：宋
体裁：七言律诗

过墙新竹粉痕黏，蛙闹池塘燕掠檐。自喜江乡成懒散，从教世界要庄严。稻秧井井畦千纬，荷叶田田水一奁。心事太平风物好，与人无爱亦无嫌。
次韵二首·其二
作者：叶茵
朝代：宋

古貌如君更古心，舣舟来伴故人吟。
十分酒醉忧时切，一点灯昏语夜深。
半似画图经雨壁，不成宫征乱风琴。
箇中好办栽梅计，胜友从教载月寻。
次韵二首·其二
作者：叶茵
朝代：宋

古貌如君更古心，舣舟来伴故人吟。十分酒醉忧时切，一点灯昏语夜深。半似画图经雨壁，不成宫徵乱风琴。个中好办栽梅计，胜友从教载月寻。
次韵二首·其二
作者：叶茵
朝代：宋
体裁：七言律诗

难把来笺向后黏，载持珠玉傍风檐。吟根此性辞平易，学本于经意简严。未逊弥明联石鼎，还嗤韩渥赋香奁。阳春政不容人和，自听巴音亦自嫌。
欲别
作者：叶茵
朝代：宋
体裁：五言绝句

欲别哽无语，蘸酒评归期。潮汐有朝暮，郎心无转移。
止庵
作者：叶茵
朝代：宋
体裁：七言绝句

时事艰难路险巇，得来名利亦何为。赵州茶罢速归去，莫待钟鸣漏尽时。
水天一色亭上即事
作者：叶茵
朝代：宋

芰荷深处小壶天，时见征帆破晚烟。非主非宾和气里，似晴似雨绿阴边。凭阑笑语惊鱼鸟，信步游行废管弦。剩喜利名尘不到，持竿柳下问渔船。得得寻幽到水天，开樽洗勺动庖烟。败欢红袖翻棋局，惯客乌衣拂坐边。好景自应分半席，雅歌政不欠繁弦。黄昏未忍轻归去，长笛一声何处船。
水天一色亭上即事·其一
作者：叶茵
朝代：宋

芰荷深处小壶天，时见征帆破晚烟。
非主非宾和气裏，似晴似雨绿阴边。
凭阑笑语惊鱼鸟，信步游行废管絃。
剩喜利名尘不到，持竿柳下问渔船。
水天一色亭上即事·其一
作者：叶茵
朝代：宋

芰荷深处小壶天，时见征帆破晚烟。非主非宾和气里，似晴似雨绿阴边。凭阑笑语惊鱼鸟，信步游行废管弦。剩喜利名尘不到，持竿柳下问渔船。
水天一色亭上即事·其二
作者：叶茵
朝代：宋

得得寻幽到水天，开樽洗勺动庖烟。败欢红袖翻棋局，惯客乌衣拂坐边。好景自应分半席，雅歌政不欠繁弦。黄昏未忍轻归去，长笛一声何处船。
水天一色亭上即事·其二
作者：叶茵
朝代：宋

得得寻幽到水天，开樽洗勺动庖烟。
败欢红袖翻棋局，惯客乌衣拂坐边。
好景自应分半席，雅歌政不欠繁絃。
黄昏未忍轻归去，长笛一声何处船。
水竹墅十咏 其一 曲水流觞
作者：叶茵
朝代：宋

兰亭饮者徒，因物寓天理。著眼静中观，坎止流行耳。
水竹墅十咏 其七 盟鸥
作者：叶茵
朝代：宋

同此江湖心，有盟非知己。我亦畏机人，莫入惊波里。
水竹墅十咏 其八 得春桥
作者：叶茵
朝代：宋

策驴风雪中，东君献诗料。花惊非故吾，聊复索花笑。
水竹墅十咏 其四 野堂
作者：叶茵
朝代：宋

风来无市声，景物占深净。鸥狎堂上翁，时来点天镜。
水竹墅十咏·安乐窝
作者：叶茵
朝代：宋
体裁：五言绝句

受用十三诗，不离方寸地。门外自风波，行之以无事。
水竹墅十咏·寻源桥
作者：叶茵
朝代：宋
体裁：五言绝句

躞蹀水穷处，鸡犬非人间。褰裳不用涉，迤逦逃秦山。
水竹墅十咏·峭壁寒潭
作者：叶茵
朝代：宋
体裁：五言绝句

百丈崖悬立，一泓流绿漪。品题无好语，摹写冷泉诗。
水竹墅十咏·广寒世界
作者：叶茵
朝代：宋
体裁：五言绝句

鼻祖旧游地，留得老桂香。有能培植之，此香传诸郎。
水竹墅十咏·得春桥
作者：叶茵
朝代：宋

策馿风雪中，东君献诗料。
花惊非故吾，聊復索花笑。
水竹墅十咏·曲水流觞
作者：叶茵
朝代：宋

兰亭饮者徒，因物寓天理。
着眼静中观，坎止流行耳。
水竹墅十咏·曲水流觞
作者：叶茵
朝代：宋

兰亭饮者徒，因物寓天理。著眼静中观，坎止流行耳。百丈崖悬立，一泓流绿漪。品题无好语，摹写冷泉诗。受用十三诗，不离方寸地。门外自风波，行之以无事。风来无市声，景物占深净。鸥狎堂上翁，时来点天镜。造物无尽藏，散在林泉中。结亭相周旋，人与万境空。鼻祖旧游地，留得老桂香。有能培植之，此香传诸郎。同此江湖心，有盟非知己。我亦畏机人，莫入惊波里。策驴风雪中，东君献诗料。花惊非故吾，聊复索花笑。沿堤过竹所，履声惊龟鱼。人生适意耳，何必驷马车。躞蹀水穷处，鸡犬非人间。褰裳不用涉，迤逦逃秦山。
水竹墅十咏·盟鸥
作者：叶茵
朝代：宋

同此江湖心，有盟非知己。
我亦畏机人，莫入惊波裏。
水竹墅十咏·竹风水月
作者：叶茵
朝代：宋
体裁：五言绝句

造物无尽藏，散在林泉中。结亭相周旋，人与万境空。
水竹墅十咏·赏心桥
作者：叶茵
朝代：宋
体裁：五言绝句

沿堤过竹所，履声惊龟鱼。人生适意耳，何必驷马车。
水竹墅十咏·野堂
作者：叶茵
朝代：宋

风来无市声，景物占深浄。
鸥狎堂上翁，时来点天镜。
江湖伟观
作者：叶茵
朝代：宋

此地旧寒碧，留题护竹君。
窗虚不碍月，壁老易生云。
一水东西隔，两山南北分。
未堪低着眼，世事正纷纷。
江湖伟观
作者：叶茵
朝代：宋

此地旧寒碧，留题护竹君。窗虚不碍月，壁老易生云。一水东西隔，两山南北分。未堪低著眼，世事正纷纷。
江湖伟观山亭二首
作者：叶茵
朝代：宋

结束虚亭近太清，山光水影互逢迎。
人心祗觉山多险，几个人心不样平。
江湖伟观山亭二首
作者：叶茵
朝代：宋

结束虚亭近太清，山光水影互逢迎。人心祗觉山多险，几个人心水样平。软红尘外耸嵯峨，题品先曾属老坡。立脚愈高天愈阔，静看舟楫驾风波。
江湖伟观山亭二首·其一
作者：叶茵
朝代：宋

结束虚亭近太清，山光水影互逢迎。人心祗觉山多险，几个人心水样平。
江湖伟观山亭二首·其一
作者：叶茵
朝代：宋

结束虚亭近太清，山光水影互逢迎。
人心祗觉山多险，几箇人心水样平。
江湖伟观山亭二首·其二
作者：叶茵
朝代：宋

软红尘外耸嵯峨，题品先曾属老坡。立脚愈高天愈阔，静看舟楫驾风波。
江湖伟观山亭二首·其二
作者：叶茵
朝代：宋

软红尘外耸嵯峩，题品先曾属老坡。
立脚愈高天愈阔，静看舟楫驾风波。
泊然亭
作者：叶茵
朝代：宋
体裁：五言律诗

举世正营营，閒中意味深。无忧伸足梦，自乐曲肱吟。火软香凝穗，檐虚树长阴。客来难举似，指水印禅心。
泊舟溪口
作者：叶茵
朝代：宋

万柳阴中系客船，桑条如竹叶如钱。大姑小妇挑甘荠，摇手乌儿正二眠。
泊舟溪口
作者：叶茵
朝代：宋

万柳阴中繫客船，桑条如竹叶如钱。
大姑小妇挑甘荠，摇手乌儿正二眠。
洗妆池
作者：叶茵
朝代：宋
体裁：七言绝句

离宫脂粉尚秾香，人去僧来岁月长。钟磬咒成功德水，根尘洗尽水清凉。
洪都宗人则明盛年择宗子之秀名之曰绍弟书来欲求语则明上侍重亲承志笃学恤贫乐善绳绳蛰蛰未可涯也因书昔所赋广平同系诗一章载赓以庆之
作者：叶茵
朝代：宋
体裁：七言律诗

善积端如水涤源，源深自可羡来昆。岁当有室讵为老，意者重闱思弄孙。和乐定知江有渚，硕蕃伫见叶流根。河南心印元同自，秋干虷中细讨论。
浮世
作者：叶茵
朝代：宋
体裁：五言律诗

浮世即浮家，书车与钓车。梦中行熟境，尘外立生涯。篱落千丝柳，池塘两部蛙。儿曹问农事，䆉稏隔田花。
涵空阁
作者：叶茵
朝代：宋

浪说涵空未是空，一阑罗列几巃嵷。世人若问空中景，此景从来是梦中。
涵空阁
作者：叶茵
朝代：宋

浪说涵空未是空，一阑罗列几巃嵸。
世人若问空中景，此景从来是梦中。
清晖亭
作者：叶茵
朝代：宋

半点嚣尘不敢留，晴光野色自浮游。
一泉走石夜多雨，万竹围松风似秋。
剩喜有诗堪献佛，从教无骨可封侯。
上人回施清閒供，兰芷香中着茗瓯。
清晖亭
作者：叶茵
朝代：宋

半点嚣尘不敢留，晴光野色自浮游。一泉走石夜多雨，万竹围松风似秋。剩喜有诗堪献佛，从教无骨可封侯。上人回施清閒供，兰芷香中著茗瓯。
渔家行
作者：叶茵
朝代：宋

湖滨江浒疎疎村，村村渔家人子孙。
为鱼不管波浪恶，出未天明归黄昏。
得来鱼可数，妻儿相对语。
瓮头有齑熟，锅中无米煮。
昔日鱼多江湖宽，今日江湖半属官。
钓筒钓车谩百尺，团罟帆罟空多般。
盖蓑腊雪杨柳岸，笼手西风芦荻滩。
差差舴艋千百隻，尽向其中仰衣食。
几谋脱离江湖归犂鉏，似闻岁恶农家尤费力。
渔家行
作者：叶茵
朝代：宋

湖滨江浒疏疏村，村村渔家人子孙。为鱼不管波浪恶，出未天明归黄昏。得来鱼可数，妻儿相对语。瓮头有齑熟，锅中无米煮。昔日鱼多江湖宽，今日江湖半属官。钓筒钓车谩百尺，团罟帆罟空多般。盖蓑腊雪杨柳岸，笼手西风芦荻滩。差差舴艋千百只，尽向其中仰衣食。几谋脱离江湖归犁锄，似闻岁恶农家尤费力。
渔村
作者：叶茵
朝代：宋
体裁：七言绝句

古柳溪头枕断槎，横篙挂网几渔家。得鱼去换红蒸米，呼子来挑荠菜花。
游园
作者：叶茵
朝代：宋

碧琅玕裏几亭台，万朵芙蕖照水开。
可醉可吟尤可卧，主人无暇客长来。
游园
作者：叶茵
朝代：宋

碧琅玕里几亭台，万朵芙蕖照水开。可醉可吟尤可卧，主人无暇客长来。
游西洞庭山
作者：叶茵
朝代：宋

漫游三十载，屐齿晕苍苔。两地无多里，一生能几回。洞深龙未蛰，丹熟灶无灰。已觉忘身世，松梢有鹤来。
游西洞庭山
作者：叶茵
朝代：宋

漫游三十载，屐齿晕苍苔。
两地无多里，一生能几回。
洞深龙未蛰，丹熟竈无灰。
已觉忘身世，松梢有鹤来。
溪上偶成二首
作者：叶茵
朝代：宋

霜冷信冬晴，苕溪半日程。正篷辞月色，攲枕受松声。渔隐前时约，山讴古样情。料应朝市客，笑我独为清。新月试新晴，扁舟夜奔程。咿哑千万意，暧乃两三声。熟识旅中事，生嫌世上情。愿为山简醉，休问伯夷清。
溪上偶成二首·其一
作者：叶茵
朝代：宋

霜冷信冬晴，苕溪半日程。正篷辞月色，攲枕受松声。渔隐前时约，山讴古样情。料应朝市客，笑我独为清。
溪上偶成二首·其一
作者：叶茵
朝代：宋

霜冷信冬晴，苕溪半日程。
正篷辞月色，欹枕受松声。
渔隠前时约，山讴古样情。
料应朝市客，笑我独为清。
溪上偶成二首·其二
作者：叶茵
朝代：宋
体裁：五言律诗

新月试新晴，扁舟夜奔程。咿哑千万意，暧乃两三声。熟识旅中事，生嫌世上情。愿为山简醉，休问伯夷清。
潇湘八景图 其七 烟寺晚钟
作者：叶茵
朝代：宋

冥濛一抹笼峥嵘，峥嵘深处传疏声。溪横古槎低欲折，隐约前村通去程。万里征夫不知宿，数尽飞鸦栖古木。输与中边三四僧，枯藤挑云归佛屋。
潇湘八景图 其三 山市晴岚
作者：叶茵
朝代：宋

岩麓新霁浮紫烟，几家鸡犬喧一廛。憧憧人得蝇头利，不了青帘酤酒钱。松阴散乱日易暝，风光渐入牛羊径。赪肩赤脚分途归，野唱樵歌动幽听。
潇湘八景图 其二 远浦帆归
作者：叶茵
朝代：宋

水天冥冥日催暮，轻蒲饱风疾飞羽。回头遥指舟前湾，浪急篷攲下柔橹。稠杨枯桑深处村，老妻挟儿环在门。莼羹香滑茅柴熟，对语别时应断魂。
潇湘八景图 其五 洞庭秋月
作者：叶茵
朝代：宋

长波淼淼七百里，蒹葭飒飒西风起。玉轮辗出琉璃宫，碧落空明无表里。几峰森列青崔嵬，不知人世皆尘埃。夜深丝竹递清响，疑是楚王曾归来。
潇湘八景图 其八 渔村夕照
作者：叶茵
朝代：宋

家家傍水开柴扉，绿杨影里沈斜晖。妻炊黄粱子挂网，独枕莓苔眠钓矶。得鱼博钱平生志，世间宠辱不能累。路近桃源多裔孙，定知秦晋兴亡事。
潇湘八景图·山市晴岚
作者：叶茵
朝代：宋

岩麓新霁浮紫烟，几家鸡犬喧一鄽。
憧憧人得蝇头利，不了青帘酤酒钱。
松阴散乱日易暝，风光渐入牛羊径。
赪肩赤脚分途归，野唱樵歌动幽听。
潇湘八景图·平沙雁落
作者：叶茵
朝代：宋

江风飘尘白如练，征翰远赴芦花岸。寒雾昏昏渔火明，欲飞不飞行阵乱。相从万里多崎岖，呼鸣警察夜有奴。衡阳路杳速归去，未可容易来江湖。水天冥冥日催暮，轻蒲饱风疾飞羽。回头遥指舟前湾，浪急篷攲下柔橹。稠杨枯桑深处村，老妻挟儿环在门。莼羹香滑茅柴熟，对语别时应断魂。岩麓新霁浮紫烟，几家鸡犬喧一廛。憧憧人得蝇头利，不了青帘酤酒钱。松阴散乱日易暝，风光渐入牛羊径。赪肩赤脚分途归，野唱樵歌动幽听。痴云贴水天四垂，寒鸦冻雀无树栖。纷纷万顷水花乱，光眩银海迷东西。中有轻舠移断浦，玉笠琼蓑一渔父。鼓枻而歌歌丰年，田家有麦无愁苦。长波淼淼七百里，蒹葭飒飒西风起。玉轮辗出琉璃宫，碧落空明无表里。几峰森列青崔嵬，不知人世皆尘埃。夜深丝竹递清响，疑是楚王曾归来。云气浮江天已夕，江树号风飞雨迫。凄凉正则赋怀沙，疑与渔翁分半席。一声暧乃隔中流，打篷淅霎添旅愁。土膏动脉晓色媚，农将有事于西畴。冥濛一抹笼峥嵘，峥嵘深处传疏声。溪横古槎低欲折，隐约前村通去程。万里征夫不知宿，数尽飞鸦栖古木。输与中边三四僧，枯藤挑云归佛屋。家家傍水开柴扉，绿杨影里沈斜晖。妻炊黄粱子挂网，独枕莓苔眠钓矶。得鱼博钱平生志，世间宠辱不能累。路近桃源多裔孙，定知秦晋兴亡事。
潇湘八景图·平沙鴈落
作者：叶茵
朝代：宋
体裁：古风

江风飘尘白如练，征翰远赴芦花岸。寒雾昏昏渔火明，欲飞不飞行阵乱。相从万里多崎岖，呼鸣警察夜有奴。衡阳路杳速归去，未可容易来江湖。
潇湘八景图·江天暮雪
作者：叶茵
朝代：宋
体裁：古风

痴云贴水天四垂，寒鸦冻雀无树栖。纷纷万顷水花乱，光眩银海迷东西。中有轻舠移断浦，玉笠琼蓑一渔父。鼓枻而歌歌丰年，田家有麦无愁苦。
潇湘八景图·洞庭秋月
作者：叶茵
朝代：宋

长波淼淼七百里，蒹葭飒飒西风起。
玉轮辗出琉璃宫，碧落空明无表裏。
几峯森列青崔嵬，不知人世皆尘埃。
夜深丝竹递清响，疑是楚王曾归来。
潇湘八景图·渔村夕照
作者：叶茵
朝代：宋

家家傍水开柴扉，绿杨影裏沈斜晖。
妻炊黄粱子挂网，独枕莓苔眠钓矶。
得鱼博钱平生志，世间宠辱不能累。
路近桃源多裔孙，定知秦晋兴亡事。
潇湘八景图·潇湘夜雨
作者：叶茵
朝代：宋
体裁：古风

云气浮江天已夕，江树号风飞雨迫。凄凉正则赋怀沙，疑与渔翁分半席。一声暧乃隔中流，打篷淅霎添旅愁。土膏动脉晓色媚，农将有事于西畴。
潇湘八景图·烟寺晚钟
作者：叶茵
朝代：宋

冥蒙一抹笼峥嵘，峥嵘深处传疎声。
溪横古槎低欲折，隠约前村通去程。
万里征夫不知宿，数尽飞鸦栖古木。
输与中边三四僧，枯藤挑云归佛屋。
潇湘八景图·远浦帆归
作者：叶茵
朝代：宋

水天冥冥日催暮，轻蒲饱风疾飞羽。
回头遥指舟前湾，浪急篷欹下柔艣。
稠杨枯桑深处村，老妻挟儿环在门。
莼羹香滑茅柴熟，对语别时应断魂。
爱閒亭
作者：叶茵
朝代：宋
体裁：五言律诗

苔深雨径寒，花落径斓斑。此处无名利，谁人肯往还。性慵棋局废，坐久茗瓯閒。禅观非难事，休官学住山。
爱香亭
作者：叶茵
朝代：宋

有君子兮居沧波，芝兰之室未足多。
为香终日成痴绝，不着此亭如香何。
光风霁月荡心目，幸甚吴侬沾剩馥。
兹时消得为衣裳，对翁更把离骚读。
爱香亭
作者：叶茵
朝代：宋

有君子兮居沧波，芝兰之室未足多。为香终日成痴绝，不著此亭如香何。光风霁月荡心目，幸甚吴侬沾剩馥。兹时消得为衣裳，对翁更把离骚读。
琉璃炮灯
作者：叶茵
朝代：宋
体裁：七言律诗

体制先天太极图，灯笼真是水晶无。远看玉兔光中魄，近得骊龙颔下珠。一焰空明疑火燧，寸波静定即冰壶。游鱼且作沈潜计，鳞甲成时入五湖。
琉璃炮灯中鱼
作者：叶茵
朝代：宋
体裁：五言律诗

头角未峥嵘，潜宫号水晶。游时虽逼窄，乐处在圆明。有火疑烧尾，无波可动情。一朝开混沌，变化趁雷轰。
琴堂
作者：叶茵
朝代：宋
体裁：七言绝句

片石邻空掌样平，吴儿曾此御瑶琴。琴中腔调谁人识，独有颦妃是赏音。
生日口占
作者：叶茵
朝代：宋
体裁：七言绝句

举室相先起五更，为翁诞日寿金觥。痴儿未识翁年甲，五十年前今夜生。
生日对梅口占
作者：叶茵
朝代：宋

一生已得半生閒，出入诗篇酒盏间。
祗把小儿看造化，不妨老子号痴顽。
幻身且喜无诸恙，灵药谁能觅大还。
多谢梅花来荐寿，年年雪裏破春颜。
生日对梅口占
作者：叶茵
朝代：宋

一生已得半生閒，出入诗篇酒盏间。祗把小儿看造化，不妨老子号痴顽。幻身且喜无诸恙，灵药谁能觅大还。多谢梅花来荐寿，年年雪里破春颜。
用东坡韵贺可山得子
作者：叶茵
朝代：宋

祥光一夜照乡闾，迟晓邻翁毓凤雏。
举坐已夸沾玉果，传家应不负诗书。
生时恰恰逢秋半，长日骎骎课夜余。
自顾阿戎愚且鲁，提孩敢说巧相如。
用东坡韵贺可山得子
作者：叶茵
朝代：宋

祥光一夜照乡闾，迟晓邻翁毓凤雏。举坐已誇沾玉果，传家应不负诗书。生时恰恰逢秋半，长日骎骎课夜馀。自顾阿戎愚且鲁，提孩敢说巧相如。
田父吟五首
作者：叶茵
朝代：宋

去年积潦苦无收，今岁逢人说有秋。未拟香粳供一饱，穇穇新藁盖檐头。夜登车桁昼耘秧，怕说风伤与水伤。历尽艰辛双鬓白，今秋方觉稻花香。老天应是念农夫，万顷黄云著地铺。有谷未为儿女计，半偿私债半官租。记得年时灶不烟，土仓今番绕门边。已占此后无忧色，绿遍村前菜麦田。逢逢社鼓佐丰年，酒熟那逢酿雪天。擘橘煮鸡偿一醉，布衾烘暖抱孙眠。
田父吟五首
作者：叶茵
朝代：宋

桃花深映水边庄，夫妇相携笑语香。耕耨有粮蚕有种，丁男戽水女条桑。家家柳色染轻黄，柳外归鸦噪夕阳。屋角有烟青不断，粞儿饭熟淡齑香。群来野雀绕林梢，三五人家住水坳。翁媪语人年岁好，屋山添得一层茅。未晓催车水满沟，男儿鬼面妇蓬头。但求一熟偿逋债，留得糠粞便不忧。往来鸡酒乐村村，一稔难忘大造恩。粜谷可酬婚嫁愿，今年好事属柴门。
田父吟五首·其一
作者：叶茵
朝代：宋

去年积潦苦无收，今岁逢人说有秋。
未拟香秔供一饱，穇穇新藁盖檐头。
田父吟五首·其一
作者：叶茵
朝代：宋

去年积潦苦无收，今岁逢人说有秋。未拟香粳供一饱，穇穇新藁盖檐头。
田父吟五首·其一
作者：叶茵
朝代：宋
体裁：七言绝句

桃花深映水边庄，夫妇相携笑语香。耕耨有粮蚕有种，丁男戽水女条桑。
田父吟五首·其三
作者：叶茵
朝代：宋

羣来野雀遶林梢，三五人家住水坳。
翁媪语人年岁好，屋山添得一层茅。
田父吟五首·其三
作者：叶茵
朝代：宋

群来野雀绕林梢，三五人家住水坳。翁媪语人年岁好，屋山添得一层茅。
田父吟五首·其三
作者：叶茵
朝代：宋

老天应是念农夫，万顷黄云着地铺。
有谷未为儿女计，半偿私债半官租。
田父吟五首·其三
作者：叶茵
朝代：宋

老天应是念农夫，万顷黄云著地铺。有谷未为儿女计，半偿私债半官租。
田父吟五首·其二
作者：叶茵
朝代：宋
体裁：七言绝句

夜登车桁昼耘秧，怕说风伤与水伤。历尽艰辛双鬓白，今秋方觉稻花香。
田父吟五首·其二
作者：叶茵
朝代：宋
体裁：七言绝句

家家柳色染轻黄，柳外归鸦噪夕阳。屋角有烟青不断，粞儿饭熟淡齑香。
田父吟五首·其五
作者：叶茵
朝代：宋
体裁：七言绝句

往来鸡酒乐村村，一稔难忘大造恩。粜谷可酬婚嫁愿，今年好事属柴门。
田父吟五首·其五
作者：叶茵
朝代：宋
体裁：七言绝句

逢逢社鼓佐丰年，酒熟那逢酿雪天。擘橘煮鸡偿一醉，布衾烘暖抱孙眠。
田父吟五首·其四
作者：叶茵
朝代：宋
体裁：七言绝句

未晓催车水满沟，男儿鬼面妇蓬头。但求一熟偿逋债，留得糠粞便不忧。
田父吟五首·其四
作者：叶茵
朝代：宋

记得年时灶不烟，土仓今番绕门边。已占此后无忧色，绿遍村前菜麦田。
田父吟五首·其四
作者：叶茵
朝代：宋

记得年时竈不烟，土仓今番遶门边。
已占此后无忧色，绿遍村前菜麦田。
白发
作者：叶茵
朝代：宋

半世持竿笠泽滨，鬓边留得几茎春。近来白发无公道，暗把黑头饶贵人。
白牡丹
作者：叶茵
朝代：宋

洛阳分种入侯家，魏紫姚黄谩自夸。
素质不为颜色污，看来清得似梅花。
白牡丹
作者：叶茵
朝代：宋

洛阳分种入侯家，魏紫姚黄谩自誇。素质不为颜色污，看来清得似梅花。
白髮
作者：叶茵
朝代：宋

半世持竿笠泽滨，鬓边留得几茎春。
近来白髮无公道，暗把黑头饶贵人。
皆春
作者：叶茵
朝代：宋
体裁：五言绝句

一气融万象，大哉造化仁。自耕还自凿，熙熙康衢民。
相逢
作者：叶茵
朝代：宋
体裁：五言律诗

相逢疑旧识，敲火自煎茶。盛欲为留计，其如未是家。东西分地脉，南北两天涯。别后思君处，空斋谶烛花。
省墓
作者：叶茵
朝代：宋
体裁：七言绝句

陇上松杉手自移，至今苔藓半寒枝。梦中不记重泉隔，犹学儿童戏綵时。
石佛
作者：叶茵
朝代：宋
体裁：七言绝句

一段无情作有情，如来相貌十分真。不因人世皆尘土，谁识山头不坏身。
石湖
作者：叶茵
朝代：宋
体裁：六言诗

千古湖山人物，百年翰墨文章。寂寞梅花开处，一尊自酹寒香。
秀实长子玉麟朞晬
作者：叶茵
朝代：宋

门左蓬弧喜事新，四朝先佛庆生辰。
峣峣已露峙头玉，表表因名繫角麟。
鼻祖同庚光后叶，卯君着瑞定前身。
我来摩顶为儿寿，一岁从今百岁春。
秀实长子玉麟期晬
作者：叶茵
朝代：宋

门左蓬弧喜事新，四朝先佛庆生辰。峣峣已露峙头玉，表表因名系角麟。鼻祖同庚光后叶，卯君著瑞定前身。我来摩顶为儿寿，一岁从今百岁春。
秋夜
作者：叶茵
朝代：宋
体裁：五言律诗

秋满读书林，篝灯报夜深。肯閒诗有趣，为拙仕无心。惊鹊择枝宿，幽蝉抱叶吟。未能游梦境，何处捣衣砧。
秋感
作者：叶茵
朝代：宋

苹洲起壮风，秋事太怱怱。
节候一番别，心期几处同。
牛沈苔晕碧，蟹断蓼拖红。
有客愁无柰，人生总客中。
秋感
作者：叶茵
朝代：宋

蘋洲起壮风，秋事太匆匆。节候一番别，心期几处同。牛沈苔晕碧，蟹断蓼拖红。有客愁无柰，人生总客中。
秋至
作者：叶茵
朝代：宋

节序暗推移，清商渐戒期。
旅怀{萘示=虫}早计，凉信柳先知。
万事到双鬓，余生消几诗。
最怜梁上燕，巢稳又归时。
秋至
作者：叶茵
朝代：宋

节序暗推移，清商渐戒期。旅怀？早计，凉信柳先知。万事到双鬓，馀生消几诗。最怜梁上燕，巢稳又归时。
秋至
作者：叶茵
朝代：宋
体裁：五言律诗

节序暗推移，清商渐戒期。旅怀�早计，凉信柳先知。万事到双鬓，馀生消几诗。最怜梁上燕，巢稳又归时。
竹夫人
作者：叶茵
朝代：宋
体裁：五言律诗

风神林下秀，宠数梦中新。假使不如肉，争知见似人。茗奴甘谢事，黄妳喜论亲。凛凛百年操，从教进退频。
笑靥花
作者：叶茵
朝代：宋
体裁：五言绝句

蔟蔟琼瑶屑，花神点缀工。似知吟兴动，满面是春风。
简閒云
作者：叶茵
朝代：宋

咫尺不相见，隔江应见难。有孤今雨约，转觉暮云寒。是处莲堪社，何时芋共餐。相思正无赖，鹊喜近阑干。
简閒云
作者：叶茵
朝代：宋

咫尺不相见，隔江应见难。
有孤今雨约，转觉暮云寒。
是处莲堪社，何时芋共餐。
相思正无頼，鹊喜近阑干。
翠波
作者：叶茵
朝代：宋

萧疎拂行云，清阴笼远汀。
水色元无色，相逢眼自青。
翠波
作者：叶茵
朝代：宋

萧疏拂行云，清阴笼远汀。水色元无色，相逢眼自青。
耐久交
作者：叶茵
朝代：宋
体裁：五言绝句

彼哉市道交，出语指天日。未逢魏与裴，三叹扁斯石。
耐久交
作者：叶茵
朝代：宋
体裁：五言绝句

鱼水时暂欢，芝兰近同臭。惟有石丈人，万古情如旧。
耕钓境
作者：叶茵
朝代：宋
体裁：五言绝句

一犁足春雨，一丝摇晴风。乐此至乐地，其惟蓑笠翁。
自和
作者：叶茵
朝代：宋

壮士须张燕角弧，男儿须诵圣人书。
譬如田叟祈多稼，未有春时不荷鉏。
分内功名从早晚，腹中学问怕空疎。
老夫犹记昌黎语，潢潦朝盈夕已除。
自和
作者：叶茵
朝代：宋

壮士须张燕角弧，男儿须诵圣人书。譬如田叟祈多稼，未有春时不荷锄。分内功名从早晚，腹中学问怕空疏。老夫犹记昌黎语，潢潦朝盈夕已除。一雁云间落劲弧，经秋不见寄来书。人情自昔如翻纸，世道从今甚借锄。鹿梦隍中知得丧，爵罗门外看亲疏。岁寒独有梅花月，香影年年到户除。
自和·其一
作者：叶茵
朝代：宋

壮士须张燕角弧，男儿须诵圣人书。譬如田叟祈多稼，未有春时不荷锄。分内功名从早晚，腹中学问怕空疏。老夫犹记昌黎语，潢潦朝盈夕已除。
自和·其二
作者：叶茵
朝代：宋

一雁云间落劲弧，经秋不见寄来书。人情自昔如翻纸，世道从今甚借锄。鹿梦隍中知得丧，爵罗门外看亲疏。岁寒独有梅花月，香影年年到户除。
自感二首
作者：叶茵
朝代：宋

未险先藜杖，逢亭便小留。今番已非昔，后去可能游。倦听花卿曲，狂歌侠士行。年华与心事，醉里自分明。
自感二首·其一
作者：叶茵
朝代：宋
体裁：五言绝句

未险先藜杖，逢亭便小留。今番已非昔，后去可能游。
自感二首·其二
作者：叶茵
朝代：宋

倦听花卿曲，狂歌侠士行。
年华与心事，醉裏自分明。
自感二首·其二
作者：叶茵
朝代：宋

倦听花卿曲，狂歌侠士行。年华与心事，醉里自分明。
自适
作者：叶茵
朝代：宋

澹薄野人心，难教着利名。
重农田舍熟，省事世情生。
石老旗枪叶，池喧鼓吹声。
东风知此乐，飞絮荡新晴。
自适
作者：叶茵
朝代：宋

澹薄野人心，难教著利名。重农田舍熟，省事世情生。石老旗枪叶，池喧鼓吹声。东风知此乐，飞絮荡新晴。
自遣
作者：叶茵
朝代：宋

蚁梦功名觉即休，驹阴岁月去难留。伤今不复并三乐，拟古犹堪续四愁。松下抱琴尘外境，雨馀莳药柳边洲。老来莫问浮生事，醉后同为造物游。
自遣
作者：叶茵
朝代：宋

蚁梦功名觉即休，驹阴岁月去难留。
伤今不復并三乐，拟古犹堪续四愁。
松下抱琴尘外境，雨余莳药柳边洲。
老来莫问浮生事，醉后同为造物游。
自释
作者：叶茵
朝代：宋
体裁：七言律诗

繁红妒紫绚前林，杖策来栖花下阴。休道游情难似昔，可能他日尚如今。乍晴涧曲萦流水，未晓庭皋调野禽。毕竟老天怜老子，幽閒断送一生心。
舟中即事
作者：叶茵
朝代：宋
体裁：七言绝句

一岸茭芦何处村，小舟荡漾日黄昏。栖鸦散乱风惊柳，渔火清荧人倚门。
舟中即事
作者：叶茵
朝代：宋

草舍密还稀，编篱枕钓矶。
鸭羣迎棹去，牛背晒衣归。
风紧浪千迭，村深柳四围。
倚樯无与语，数鴈失斜晖。
舟中即事
作者：叶茵
朝代：宋

草舍密还稀，编篱枕钓矶。鸭群迎棹去，牛背晒衣归。风紧浪千叠，村深柳四围。倚樯无与语，数雁失斜晖。
舟次
作者：叶茵
朝代：宋
体裁：七言绝句

轻舟小驻绿杨堤，载得閒云过别溪。云本无心天欲暮，一声何处杜鹃啼。
舟行次韵二首
作者：叶茵
朝代：宋

相逢隐者流，同是五湖舟。为老铭三住，因閒话四休。黄沙明野渡，画角咽谯楼。已践登山约，煎茶更少留。河汉净如流，枯槎便可舟。掉头诸事懒，弹指半生休。撼竹风疑雨，依山屋当楼。此游情味好，应不待苛留。
舟行次韵二首·其一
作者：叶茵
朝代：宋

相逢隐者流，同是五湖舟。为老铭三住，因閒话四休。黄沙明野渡，画角咽谯楼。已践登山约，煎茶更少留。
舟行次韵二首·其一
作者：叶茵
朝代：宋

相逢隠者流，同是五湖舟。
为老铭三住，因閒话四休。
黄沙明野渡，画角咽谯楼。
已践登山约，煎茶更少留。
舟行次韵二首·其二
作者：叶茵
朝代：宋

河汉净如流，枯槎便可舟。掉头诸事懒，弹指半生休。撼竹风疑雨，依山屋当楼。此游情味好，应不待苛留。
舟行次韵二首·其二
作者：叶茵
朝代：宋

河汉浄如流，枯槎便可舟。
掉头诸事懒，弹指半生休。
撼竹风疑雨，依山屋当楼。
此游情味好，应不待苛留。
舫斋
作者：叶茵
朝代：宋

居家巧作浮家样，此即人生不系舟。政恐风波起平地，直教砥柱屹中流。浪花影动重帘月，潮汛声喧万叶秋。梦里不知容膝计，翻身栩栩逐轻鸥。
舫斋
作者：叶茵
朝代：宋

居家巧作浮家样，此即人生不繫舟。
政恐风波起平地，直教砥柱屹中流。
浪花影动重帘月，潮汛声喧万叶秋。
梦裏不知容膝计，翻身栩栩逐轻鸥。
苏堤
作者：叶茵
朝代：宋

南北山围翡翠堤，堤边绿涨软琉璃。
参差台榭无余地，杂沓轮蹄了四时。
杨柳又多前日树，梅花祗少近人诗。
停篙不看春风面，閒伴渔翁理钓丝。
苏堤
作者：叶茵
朝代：宋

南北山围翡翠堤，堤边绿涨软琉璃。参差台榭无馀地，杂遝轮蹄了四时。杨柳又多前日树，梅花祗少近人诗。停篙不看春风面，閒伴渔翁理钓丝。
苕溪行
作者：叶茵
朝代：宋

吴松江头田舍翁，年年苕溪摇飞篷。
沿溪杨柳旧相识，问翁何事犹西东。
心欲无言泪如洗，松楸正在西山裏。
余生五十五番春，七十为期春梦耳。
追思畴昔谋亲茔，鴈行差差三弟兄。
伯兮季兮不可作，老来隻影嗟零丁。
手种青杉踰百尺，藤花薜蔓笼台石。
一年一到一徘徊，此后徘徊几朝夕。
九泉属望天潜知，寸草难报阳春晖。
教子一经答先志，买山傍墓终焉计。
读书可大吾门闾，没世可从先大夫。
苕溪行
作者：叶茵
朝代：宋

吴松江头田舍翁，年年苕溪摇飞篷。沿溪杨柳旧相识，问翁何事犹西东。心欲无言泪如洗，松楸正在西山里。余生五十五番春，七十为期春梦耳。追思畴昔谋亲茔，雁行差差三弟兄。伯兮季兮不可作，老来只影嗟零丁。手种青杉踰百尺，藤花薜蔓笼台石。一年一到一徘徊，此后徘徊几朝夕。九泉属望天潜知，寸草难报阳春晖。教子一经答先志，买山傍墓终焉计。读书可大吾门闾，没世可从先大夫。
苦雨
作者：叶茵
朝代：宋

农事正纷纷，天时异所闻。
举头方见日，翻手又为云。
茅舍蛙分部，槐庭蚁失羣。
裁成忧国疏，斋沐告吾君。
苦雨
作者：叶茵
朝代：宋

农事正纷纷，天时异所闻。举头方见日，翻手又为云。茅舍蛙分部，槐庭蚁失群。裁成忧国疏，斋沐告吾君。
草堂
作者：叶茵
朝代：宋
体裁：七言绝句

几年蜗蚓占山扉，唤转风光似旧时。从此禅门多事在，篆香重课少陵诗。
荔枝
作者：叶茵
朝代：宋

绉红纱护水晶团，驿骑飞来露未乾。胡羯垂涎犹不悟，马嵬山底梦长安。
荔枝
作者：叶茵
朝代：宋

绉红纱护水晶团，驿骑飞来露未干。
胡羯垂涎犹不悟，马嵬山底梦长安。
菊
作者：叶茵
朝代：宋

寿客若为情，风流友曲生。
殿秋安晚节，为隠被香名。
曼衍南阳种，凄凉楚泽英。
见山应自语，今古几渊明。
萤
作者：叶茵
朝代：宋
体裁：七言绝句

自明自灭度方池，熠熠飞来去觉迟。入坐点衣情分熟，纳交元在读书时。
虎丘
作者：叶茵
朝代：宋
体裁：七言律诗

心境空时喜地偏，杖藜来勘点头禅。重门锁住海心石，一剑截开冰底天。谁记珣珉曾院宇，尚传吴越共山川。阑风剩月知人意，塔影松声落坐边。
虎柙
作者：叶茵
朝代：宋

生长古林丘，擒来铁系囚。休怜文变豹，尚觉气吞牛。槛阱终难脱，咆哮亦可休。山中藜藿少，君合早为谋。
虎柙
作者：叶茵
朝代：宋

生长古林丘，擒来铁繫囚。
休怜文变豹，尚觉气吞牛。
槛穽终难脱，咆哮亦可休。
山中藜藿少，君合早为谋。
蚕妇叹
作者：叶茵
朝代：宋

浴蚕才罢喂蚕忙，朝暮蓬头去采桑。辛苦得丝了租税，终年祗著布衣裳。
蚕妇叹
作者：叶茵
朝代：宋

浴蚕纔罢餧蚕忙，朝暮蓬头去采桑。
辛苦得丝了租税，终年祗着布衣裳。
蚕妇吟二首
作者：叶茵
朝代：宋

九日三眠火力齐，五朝又报四眠时。辛勤一月方能茧，缲得成丝却卖丝。扫下乌儿毛样细，满箱桑叶剪青柔。大姑不似三姑巧，今岁缲丝两倍收。
蚕妇吟二首·其一
作者：叶茵
朝代：宋
体裁：七言绝句

九日三眠火力齐，五朝又报四眠时。辛勤一月方能茧，缲得成丝却卖丝。
蚕妇吟二首·其二
作者：叶茵
朝代：宋

扫下乌儿毛样细，满箱桑叶剪青柔。大姑不似三姑巧，今岁缲丝两倍收。
蚕妇吟二首·其二
作者：叶茵
朝代：宋

扫下乌儿毛样细，满箱桑叶翦青柔。
大姑不似三姑巧，今岁缲丝两倍收。
蝉
作者：叶茵
朝代：宋
体裁：七言绝句

壁间吟不待秋时，吟苦中宵动客悲。劝汝不须催妇织，家家五月卖新丝。
蝉
作者：叶茵
朝代：宋
体裁：七言绝句

柳外声残日未残，栖身未稳择枝安。不须过有螳螂虑，黄雀从傍冷眼看。
蟠松灵岩寺草堂之前旧有蟠松尤古
作者：叶茵
朝代：宋

一亩清阴覆客衣，相逢疑是草堂时。隐然错节盘根势，欠者昂霄耸壑姿。天遣蛰龙凭石窟，人攀巢鹘俯霜枝。百年培植今谁属，何待岁寒然后知。
蟠松灵岩寺草堂之前旧有蟠松尤古
作者：叶茵
朝代：宋

一亩清阴覆客衣，相逢疑是草堂时。
隠然错节盘根势，欠者昂霄耸壑姿。
天遣蛰龙凭石窟，人攀巢鹘俯霜枝。
百年培植今谁属，何待岁寒然后知。
西湖
作者：叶茵
朝代：宋
体裁：七言绝句

湘桃深处五陵家，堤柳阴中百宝车。多是问桃寻柳去，近来山下少梅花。
见天地心
作者：叶茵
朝代：宋
体裁：五言绝句

百卉伏穷阴，一枝倚春色。因易探真机，生意何曾息。
记颜
作者：叶茵
朝代：宋

五十一年前素昧，相逢元是镜中人。他时鹤发鸡皮样，却道今番画未真。
记颜
作者：叶茵
朝代：宋

五十一年前素昧，相逢元是镜中人。
他时鹤髮鸡皮样，却道今番画未真。
试问
作者：叶茵
朝代：宋
体裁：六言诗

在在江湖芦苇，家家杨柳楼台。试问燕鸿心事，为谁飞去飞来。
诗僧
作者：叶茵
朝代：宋
体裁：七言绝句

同住西州一水滨，东州胜处始逢君。诗成又逐行云去，后日相思祗看云。
诗僧归儒
作者：叶茵
朝代：宋

厌作人间粥饭僧，等閒来续义铦灯。近吟气味无蔬笋，旧学工夫尚葛藤。花下飞鞭身洒落，风前扶帽发鬅鬙。浪仙素不修书问，有愧昌黎诧可朋。
诗僧归儒
作者：叶茵
朝代：宋

厌作人间粥饭僧，等閒来续义铦灯。
近吟气味无蔬笋，旧学工夫尚葛藤。
花下飞鞭身洒落，风前扶帽髮鬅鬙。
浪僊素不修书问，有愧昌黎诧可朋。
读梅雪村诗
作者：叶茵
朝代：宋

雪村吟有稿，名峻斗牛低。
声调唐之上，精神江以西。
爱君忧国意，临水傍山题。
何代无风雅，人心自鹜鷄。
读梅雪村诗
作者：叶茵
朝代：宋

雪村吟有稿，名峻斗牛低。声调唐之上，精神江以西。爱君忧国意，临水傍山题。何代无风雅，人心自鹜鸡。
读钓台集
作者：叶茵
朝代：宋
体裁：七言绝句

万仞山头放一丝，争吟好句记当时。能诗若不能垂钓，祗恐先生不受诗。
读骚
作者：叶茵
朝代：宋
体裁：七言绝句

举世昏昏醉未醒，独醒寂寞楚江滨。后人爱把离骚读，不道离骚误后人。